text:
Jorge Luis Borges
Ni Jorge Francisco Isidoro Luis Borges (24 Agosto 1899 – 14 Hunio 1986), ammo a kas ni Jorge Luis Borges (Espaniol: [ˈxorxe ˈlwis ˈborxes] audio (tulong·paammo)), ket maysa idi nga Arhentino a mannurat ti ababa a sarita, manalaysay, mannaniw ken agipatpatarus a naipasngay idiay Buenos Aires. Dagiti obrana ket arakupenna ti "karakter ti saan a kinapudno kadagiti amin a literatura".[1] Daggiti naindayegan a liblibrona, Ficciones (1944) ken Ti Aleph (1949), ket ururnong dagiti ababa a sarita a naisilsilpo babaen dagiti sapasap a tema a kas dagiti tagtagainep, labirinto, dagiti biblioteka, sarsarming, ay-ayup, piksional a manmannurat, pilosopia, relihion ken Dios. Dagiti obrana ket nakaiparawad iti pilosopiko a literatura ken ti pay pantasia ken dagiti kita ti salamangka a realismo. Ti kita ti ket nagtigtay a sumupiat ti realismo salamangka/naturalismo ti maikasangapulo ket siam a siglo.[2][3][4] Iti kinapudno, ti kritiko a ni Angel Flores, ket isu ti immuna a nagusar ti termino, ket nangiyuna ti panangirugi ti daytoy a tignay iti Historia universal de la infamia (Ti Sangalubongan a Pakasaritaan ti Inpamia) (1935) ni Borges .[5] Adu dagiti eskolar a nagisingasing a ti nagkarkaro a panagbulsek ni Borges ket timmulong kaniana nga agpartuta kadagiti nipabpabaro a simbolo ti literario babaen ti panagpanpanunot.[6] Dagiti naladaw a panakisinnao ti daniwna nga adda dagiti kultural a pigura a kas ni Spinoza, Camões, ken Virgil.
Idi 1914 ti pamiliana ket immalisda idiay Suisa nga idiay ket simmrek a nagadal, a nakagun-od ti baccalauréat manipud iti Collège de Genève idi 1918. Ti pamilian ket kanayonda a nagbanbaniaga idiay Europa, a mairamin kadagiti ipapan idiay Espania. Idi isubsublina idiay Arhentina idi 1921, ni Borges ket nangrugrugi a nagipabalaak kadagiti daniwna ken dagiti salaysay iti surrealista a literario a warwarnakan. Isu ket nagtrabaho pay a kas bibliotekero ken lektor ti publiko. Idi 1955 isu ket naidutok a kas ti direktor ti Nailian a Publiko a Biblioteka (Biblioteca Nacional) ken propesor ti Literatura idiay Unibersdad ti Buenos Aires. Idi 1961 isu ket naamammoan ti sangalubongan apanakaikaskaso idi nakaawat ti immuna ken maymaysa laeng a Prix Internasional, a nakibinningay ti daytoy a gunguna kenni Samuel Beckett. Idi 1971 isu ket nangabak ti Premio Herusalem. Dagiti obrana ket naipatarus ken nawatiwat a naipabpablaak idiay Estados Unidos ken idiay Europa. Ni Borges ket nalaing kadagiti nadumaduma a pagsasao. Ni Borges ket nangiruknor ti naudi nga obrana, Los Conjurados (Dagiti Konspirador), iti siudad ti Hinebra, Suisa, ken isu idiay, idi 1986, ti nagpilianna a pakatayan.[7]
Ti sangalubongan a pammadayawna ket naipagtitipon idi tawtawen ti 1960, a tinulongan babaen ti "Latino Amerikano a Rang-ay" ken ti panagballigi ti Cien Años de Soledad (Sangagasut a Tawtawen a Pangmaymaysa) ni Gabriel García Márquez.[2] Ti mannurat ken mannalaysay a ni J. M. Coetzee ket nangibaga kaniana ti: "Isu, ngem adadu ngem sinoman, ket nagipabaro ti pagsasao ti piksion ken isu ti nanglukat ti dalan ti maysa a naisangsangaya a sangkaputotan dagiti Espaniol Amerikano a nobelista."[8]
Dagiti linaon
Biag ken pagsapulan[urnosen | urnosen ti taudan]
Nasapa biag ket edukasion[urnosen | urnosen ti taudan]
Ni Jorge Luis Borges ket naipasngay iti maysa nga na-edukado a tengnga a klasea pamilia idi Agosto 1899. Nasayaat ti biagda ngem saanda met a nabaknang tapno makataengda idiay puseg ti ili ti Buenos Aires. Isuda ket nagtaengda idiay Palermo, ti napangpanglaw idi a suburbo ti siudad. Ti ina ni Borges, a ni Leonor Acevedo Suárez, ket nagtaud ti maysa a tradisional a taga-Uruguay a pamilia iti "puro" a criollo (Espaniol) a kaputotan. Ti pamilia ti inana ket nairamanda idi kadagidi Europeano a panagtaeng iti Abagatan nga Amerika, ken kankanayon ti inana a nangisarsarita kadagiti kinatured a tigtignayda. Ti 1929 a libro ni Borges a Cuaderno San Martín ket nairaman ti daniw nga "Isidoro Acevedo," a nangilaglagip iti apongna a lalaki, a ni Isidoro de Acevedo Laprida, ti maysa a soldado ti Buyot ti Buenos Aires. Ti kaputotan ti Arhentino nga anogado a ni Francisco Narciso de Laprida, Acevedo ket nakilablaban idi kadagiti gubat iti Cepeda idi 1859, ti Pavón idi 1861, ken ti Los Corrales idi 1880. Ni Isidoro de Acevedo Laprida ket pimmusay ti pulmunia idiay nakaipasngayan a balay ti apokona alalalki a ni Jorge Luis Borges. Ni Borges ket dimmakkel a nakangkangeg ti naiwagwag a maipanggep ti gloria ti pamilia. Ti ama ni Borges, a ni Jorge Guillermo Borges Haslam, ket paset ti kaputotan ti Espaniol, paset a kaputotan ti Portuges, ken guddua nga Ingles, ket anak pay a lalaki ti maysa a koronel. Ni Borges Haslam, nga ti inana ket maysa nga Ingles, ket dimmakkel nga nagsasao iti Ingles idiay balayda ken kankanayon nga innal-alana ti pamialiana a nagbanbaniaga idiay Europa. Ti Inglatera ken Ingles kaaduan a nagusgustuan iti balay ti pamila.
Idi agtawen ti siam, ni Jorge Luis Borges ket inpatarusna ti Ti Naragsak a Prinsipe ni Wilde iti Espaniol. Daytoy ket naipablaak iti maysa a lokal a warnakan, ngen dagidi gayyemna ket inpagarupanda a ti agpayso a nagsurat idi ket ti amana.[9] Ni Borges Haslam ket maysa idi nga abogado ken manursuro ti sikolohia a nagsangsanglad kadagiti literario nga aspirasion. Ti kinun-kuna ni Borges iti amana "nangpadas nga agbalin a maysa a mannurat ken napaay iti daytoy a panagpadas." Nangisurat ti, "kaaduan kadagiti tattaok ket soldadoda ken Ammok a saanakto a kasta, Nababainanak, iti kasapsapaan, a nagayayat iti libro a tao ken saan a tao iti aksion."
Ni Borges ket nsursruan idi idiay balayda aginggana idi agtawen ti sangapulo ket maysa, makasasao ti dua, nagbasbasa iti Shakespeare iti Ingles idi agtawen iti sangapulo ket dua. Ti pamilian ket nagtataeng iti maysa a dakkel a balay nga adda iti maysa nga Ingles a biblioteka nga adda kadagiti sumurok a sanagaribu a tomo ti liblibro; Ni Borges ker nangibagbaga idi a "no masalsaludsod kaniak ti kangrunaan a pasamak iti biagko, Maibagbagak a ti biblioteka ti amak."[10] Ni tattangna ket nagsardeng a nagsansanay iti linteg gaputa saan unayen a makakita a dumtenganto a sakit ti anakna a lalaki. Idi 1914, ti pamilia ket immalisda idiay Hinebra, Suisa, ken nagyanda idiay kadagiti simmaruno a dekada idiay Europa. Ni Borges Haslam ket inagagasan idi babaen ti maysa nga espesialista iti mata idi Hinebra, bayat a ti anakna a lalaki ken ti anakna a babai a ni Norah ket nagbasbasada, nga idiay a nakaadal ti Pranses ni Borges junior. Isu ket nagbasbasa ti Carlyle iti Ingles, ken nangrugrugi a nagbasbasa iti pilosopia iti Aleman. Idi 1917, idi isu ket agtawen iti 18, naamammuanna ni Maurice Abramowicz ken narugi ti maysa a literario a pannakaigayyem a agpautto idi amin a kabibiagna. Isu ket nakagun-od iti baccalauréat manipud idiy Collège de Genève idi 1918.[11][Nota 1] Ti Borges a pamilia ket nangikeddeng, a gapu kadagiti politikal a riribok idiay Arhentina, nagtultuloyda a nangnaed idi Suisia idi las-ud ti gubat, a naggigianda idiay aginggana idi 1921. Kalpasan ti Sangalubongan a Guat I, ti pamilia ket ket naggigianda kadagiti nadumaduma a siudad iti tallo a tawen: ti Lugano, Barcelona, Majorca, Seville, ken Madrid.
Iti dayta apanawen, ni Borges ket nakaduktal kadagiti sinursurat ni Arthur Schopenhauer ken ti The Golem (1915) ni Gustav Meyrink a nagbalinan kadagiti nakaimpluensiaan kadagiti obrana. Idiay Espana, ni Borges ket nagbalin a kameng ti literario a tignay ti avant-garde, kontra-Modernista a Ultraista, nga inpatakder babaen ni Apollinaire ken ni Marinetti, nga aside kadagiti Imagista. Ti immuna adaniwna, "Himno iti Baybay," a naisurat iti estilo ni Walt Whitman, ket naipablaak idi iti magasin a Grecia.[12] Bayat nga adad idi idiay Espana, isu ket nakasarungkar kadagiti naidayegan nga Espaniol a mannurat, a mairaman ni Rafael Cansinos Assens ken ni Ramón Gómez de la Serna.
Nasapa a panagsursurat a pagsapulan[urnosen | urnosen ti taudan]
Idi 1921, ni Borges ket nagsubli ken ti pamiliana idiay Buenos Aires. Bassit laeng ti pormal nga edukasionna, awan dagiti kualipikasionna ket bassit laeng dagiti gayyemna. Nangisursurat iti maysa agayyemna a ti Buenos Aires ket "tinurayanen babaen dagiti arriviste, babaen dagiti husto nga agtutbo nga awanan kadagiti maipapan ti isip nga alikamen, ken dagiti balasang a nadekorasionan".Intugotna ti doktrina iti Ultraismo ken nangirugi ti pagsapulanna, a nagipabpablaak kadagiti sureal a daniw ken dagiti salaysay kadagiti literario a warnakan. Idi 1930, ni Nestor Ibarra ket tinawtawaganna ni Borges ti "Nalatak nga Apostol ti Criollismo," a nagramrambak ti rehionalismo ti Latin nga Amerika.[13] Ni Borges ket nangipablaak kadagiti immuna anaipablaak a daniwna, ti Fervor de Buenos Aires, idi 1923 ken nagiparawad ti avant-garde a panagrepaso iti Martín Fierro. Ni Borges ket kimmaddua a nangipatakder kadagiti warnakan ti Prisma, ti warnakan a naiwarwaras babaen ti panagikabil kadagiti kopia kadagiti diding ti Buenos Aires, ken Proa. Iti kinaudi a biagna, ni Borges ket nagbabbabawi kadagitoy a nasapa a pablaak, ken nagpanpadas a gimmatang kadagiti amina a naamammuan a kopia tapno dagitoy ket makednganda a madadael.[14]
Babaen ti tengnga ti tawtawen ti 1930, isu ket nangrugrugi a nagsuksukimat kadagiti eksistensial a saludsod ken piksion. Nagob-obra iti maysa nga estilo a tinawtawagan ni Ana María Barrenechea iti "Irrealidad." Adu pay dagiti dadduma a mannurat ti Latin Amerika, a kas niJuan Rulfo, Juan José Arreola, ken ni Alejo Carpentier, ket nagsuksukimatda paya kadagitoy a tema, a naimpluensiaan babaen ti penomolohia ni Husserl ken ni Heidegger ken ti eksistentialismo ni Jean-Paul Sartre. Iti daytoy nga urat, ti biograpona a ni Williamson ket nangiyunayunay iti pannakadangran iti panangibatay iti maysa a nairaem iti autobiograpiko para iti linaon wenno tono kadagiti naisangsangayan nga obrana: liblibro, pilosopia ken panagpanpanunot ket kaaduan a nagtaudan kadagiti pudno nga inspirasion kaniana a kasla dagiti nasanay a panagbiagna. Manipud iti immuna a pablaak, ni Borges ket kankanayon idi a nagparparawad iti Sur (Abagatan), a nabangon idi 1931 babaen ni Victoria Ocampo. Daytoy idi ti kangrunaan a literario a warnakan ti Arhentina ken timmulong kenni Borges a makabiruk ti pammadayawna.[15] Ni Ocampo ket nangipayammo kenni Borges kenni Adolfo Bioy Casares, ti sabali pay a nadayeg a pigura iti Arhentino a literatura, nga isu ket agbalinto a kankanayon a kummaduan ken gayyemna. Isuda a dua nagsursuratda kadagiti adu nga obra, nga adda babaen dagiti nom de plume H. Bustos Domecq, a mairaman dagiti serie ti detektibo a parodia ken dagiti pantasia a sarsarita. Idi las-ud dagitoy a tawen, ti maysa a gayyem ti pamilia a ni Macedonio Fernández ket nagbalin a nagruna nga impluensia kenni Borges. Dagitoy dua ketnagituronda kadagiti pakisinnaritaan kadagidi café, away a papanan, wenno idiay bassit nga apartamento ni Fernández idiay distrito ti Balvanera district. Isu ket nagparparang iti naganna iti "Dialogo a maipanggep ti Dialogo ni Borges,"[16] a ditoy a nakisinnarita dagitoy dua ti immortalidad ti kararua.
Idi 1933, ni Borges ket nakagun-od ti editorial a pannkaidutok iti literario a suplemento ti warnakan ti Crítica, nga idiay ket immuna a nangipablaak kadagiti pirgis a kalpasanna ket naurnong a aks ti Historia universal de la infamia (Ti Sangalubongan a Pakasaritaan ti Inpamia, 1936). Ti libro ket nangiraman ti dua akita ti panagsurat. Ti immuna ket iti baetan dagiti salaysay a saan a piksion ken dagiti ababa a sarita, a nagus-usar kadagiti maipapaan ti piksion a pamay-ay a mangibaga kadagiti pudno a sarita. Ti maikadua ket buklen dagiti literario a palso, nga immununa nga inpasa ni Borges a kas dagiti pannkaipatarus dagiti annamong manipud iti nadayeg ngem saan unay a nabasbasa nga ob-obra. Kadagiti simmarsaruno a tawen, isu ket nagserbi a kas maysa a literario nga agbalbalakad para iti kamara pagipablaakan iti Emecé Editores ken linawas a nagsursurat kadagiti pablaak para iti El Hogar, a nairuar manipud idi 1936 aginggana idi 1939. Idi 1938, ni Borges ket nakabiruk ti trabaho a kas ti umuna a katakunaynay iti Munisipio a Bilioteka ti Buenos Aires idiay Miguel Cané, ti maysa a nagtrabtrabaho a klase a lugar. Bassit laeng dagiti libro idiay, a naibaga kaniana a ti papangkatologo ti ad-adu ngem sangasut a libro iti tunggal maysa nga aldaw, ket awanen ti maibati a maaramid para kadagiti dadduma nga empleado ken makitanto a kasla dakes daytoy. Ti trabaho ket inaramidna laeng iti maysa nga oras iti tunggal maysa nga aldaw ken dagiti nabati nga orasna ket naggigian idiay sirok iti biblioteka, a nagsursurat kadagiti artikulo, dagiti ababa a sarita ken dagiti pananagipatarus.
Kinaudi a pagsapulan[urnosen | urnosen ti taudan]
Ti ama ni Borges ket pimmusay idi 1938. Daytoy idi ket partikular a tradehia para iti mannurat gapu ta asideg idi dagitoy dua. Idi bisperas ti Paskua iti dayta a tawen, ni Borges ket nagsagaba iti nakaro a dunor iti ulo; idi las-ud iti panangagas, gangani pimmusay isuna iti sepsis. Bayat idi umim-imbag manipud iti aksidente, ni Borges ket nangrugrugi a nangpadpadas iti baro nga estilo iti panagsurat nga isunto iti pagbalinan a nadayeg. Ti immuna a sarita nga insurat kalpasan ti aksidentena, "Pierre Menard, Mannurat Ti Quixote" ket naiparuar di Mayo 1939. Maysa daytoy kadagiti kadayegan nga obrana, ti "Menard" ket mangkita ti kasasaad ti panagsurat, ken ti pay pannakaikabagian a baetan ti maysa a mannurat ken ti bikodna a historikal a kontesto. Ti immuna nga urnosna kadagiti ababa a sarita, ti El jardín de senderos que se bifurcan (Ti Hardin dagiti Tenedor ti Dalan), ket nagparang idi 1941, ken kaaduan a naisurat kadagiti obra a dati a naipablaak idiay Sur. Ti titulo ti sarita ket maipanggep ti Insik a propesor idiay Inglatera, ni Dr. Yu Tsun, a nag-espia para iti Alemania idi las-ud ti Sangalubongan a Gubat I, iti maysa a panagpadas a mangpasayaat kadagiti autoridad a ti maysa a taga-Asia a tao ket makabael a mangala ti pakaammo a birbirukenda. Ti kombinasion ti libro ken bugbugto, daytoyket mabalin a mabasa kadagiti adu a waya. Babaen ti daytoy, ni Borges ket awan suppiat a nagparnuay ti hipertesto a nobela ken nangipalawag pay ti teoria iti uniberso a naibatay iti estruktura iti kasta a nobela.[17][18] Dagiti walo a sarita ket nakausar kadagiti ad-adu ngem innem a pulo a pampanid, ti libro ket kadawyan a nasayaat a naawat, ngem ti El jardín de senderos que se bifurcan ket napaay a nakaited kaniana kadagiti literario a premio a ninamnama dagiti sirkulona.[19][20]
Dagiti nota[urnosen | urnosen ti taudan]
- ^ Ni Edwin Williamson ket nangisingsingasing iti Borges (Viking, 2004) a ni Borges ket saan idi a nakaturpos iti baccalauréat (pp. 79-80): "isu idi ket mabalin a saan a nagikaskaso iti baccalauréat, gaputa ginurgurana ken nagbutbuteng ti panageksamen. (iti kinapudno, isu ket saan a nakaturpos ti panagadalna ti nanagato nga eskuela)."
Dagiti nagibasaran[urnosen | urnosen ti taudan]
- ^ Jozef, Bella. "Borges: linguagem e metalinguagem". Iti: O espaço reconquistado. Petrópolis, RJ: Vozes, 1974, p.43.
- ^ a b (Portuges) Masina, Lea. (2001) "Murilo Rubião, o mágico do conto". In: O pirotécnico Zacarias e outros contos escolhidos. Porto Alegre: L & PM, p5.
- ^ (Portuges)__, "O maravilhoso no Novo Mundo: ecologia e discurso", (1992) Ecologia e discurso. Rio de Janeiro, Tempo Brasileiro pp. 115–129.
- ^ Theo L. D’Haen (1995) "Salamangka aRealismo ken Kalpasan a modernismo: Pannakaikkat ti Sentro kadagiti Pribilihio a Sentro", iti: Louis P. Zamora ken Wendy B. Faris, Salamangka a Realismo: Teoria, Pakasaritaan ken Komunidad. Duhan ken Londres, Unibersidad ti Duke a Pagmalditan pp. 191–208.
- ^ Iti konperensiana ti "Naisalamangka a Realismo iti Espaniol Amerikano" (Nova York, MLA, 1954), nasakbayan a naipablaak iti Hispania, 38 (2), 1955. Nupay kasta, adda dagiti kritiko a mangipanunot kenni Borges iti sinarunona ken saan a maysa apudnoa salamangka realista.
- ^ Iti ababa, ti kinabulsek ni Borges ket nangiturong kaniana a nagparabor ti daniw ken dagiti ababa a salaysay ngem kadagiti nobela. Ferriera, Eliane Fernanda C. "O (In) visível imaginado em Borges". Iti: Pedro Pires Bessa (ed.). Riqueza Cultural Ibero-Americana. Campus de Divinópolis-UEMG, 1996, pp. 313–314.
- ^ Ni Borges iti Biag ken Patay Entrebista babaen ni Amelia Barili
- ^ Coetzee, J.M. "Borges's Dark Mirror", New York a Panagreprepaso ti Liblibro, Tomo 45, Bilang 16. Oktubre 22, 1998
- ^ Harold Bloom (2004) Jorge Luis Borges (Biokritiko ni Bloom) Infobase Publishing ISBN 0-7910-7872-8
- ^ Borges, Jorge Luis, "Dagiti autobiograpiko a notal", The New Yorker, 19 Septiembre 1970.
- ^ Ni Borges ken ti Piksionna: Ti Alagaden iti Isipna ken Arte (1999) Gene H. Bell-Villada, Unibersidad ti Texas a Pagmalditan, p. 16 ISBN 978-0-292-70878-5
- ^ Wilson, Jason (2006). Jorge Luis Borges. Reaktion Books. p. 37. ISBN 1-86189-286-1.
- ^ Sentro ti Borges, Unibersidad ti Pittsburgh. Naala idi 2010-08-16
- ^ Borges: Dagiti Dadduma a Panagsuksukimat 1937–1952. Napno a Pangyuna babaen ni James Irby. Unibersidad ti Texas ISBN 978-0-292-76002-8 Naala idi 2010-08-16
- ^ "Ivonne Bordelois, "The Sur Magazine" Villa Ocampo Website". Villaocampo.org. Naala idi 2011-08-24.
- ^ Borges, Jorge Luis. Trans. Mildred Boyer ken ni Harold Morland. Dreamtigers. Unibersidad ti Texas a Pagmalditan, 1985, p. 25.
- ^ Bolter, Jay David; Joyce, Michael (1987). "Hypertext and Creative Writing". Hypertext '87 Papers. ACM. pp. 41–50.
- ^ Moulthrop, Stuart (1991). "Reading From the Map: Metonymy and Metaphor in the Fiction of 'Forking Paths'". Iti Delany, Paul; Landow, George P. Hypermedia and Literary Studies. Cambridge, Massachusetts and London, England: The MIT Press.
- ^ "Borges, Jorge Luis (Vol.32)". enotes. Naala idi 2008-12-03.
- ^ Wardrip-Fruin, Noah & Montfort, Nick (2003). The New Media Reader. MIT Press.
Adu pay a mabasbasa[urnosen | urnosen ti taudan]
- Agheana, Ion (1988). The Meaning of Experience in the Prose of Jorge Luis Borges. Frankfurt Am Main: P. Lang. ISBN 0-8204-0595-7.
- Agheana, Ion (1984). The Prose of Jorge Luis Borges. Frankfurt Am Main: P. Lang. ISBN 0-8204-0130-7.
- Aizenberg, Edna (1984). The Aleph Weaver: Biblical, Kabbalistic and Judaic Elements in Borges. Potomac: Scripta Humanistica. ISBN 0-916379-12-4.
- Aizenberg, Edna (1990). Borges and His Successors. Columbia: University of Missouri Press. ISBN 0-8262-0712-X.
- Alazraki, Jaime (1988). Borges and the Kabbalah. Cambridge: Cambridge University Press. ISBN 0-521-30684-1.
- Alazraki, Jaime (1987). Critical Essays on Jorge Luis Borges. Boston: G.K. Hall. ISBN 0-8161-8829-7.
- Balderston, Daniel (1993). Out of Context. Durham: Duke University Press. ISBN 0-8223-1316-2.
- Barnstone, Willis (1993). With Borges on an Ordinary Evening in Buenos Aires. Urbana: University of Illinois Press. ISBN 0-252-01888-5.
- Barrenechea, Ana María (1965). Borges the Labyrinth Maker. Edited and Translated by Robert Lima. New York City: New York University Press.
- Bell-Villada, Gene (1981). Borges and His Fiction. Chapel Hill: University of North Carolina Press. ISBN 0-8078-1458-X.
- Bioy Casares, Adolfo (2006). Borges. City: Destino Ediciones. ISBN 978-950-732-085-9.
- Bloom, Harold (1986). Jorge Luis Borges. New York: Chelsea House Publishers. ISBN 0-87754-721-1.
- Bulacio, Cristina; Grima, Donato (1998). Dos Miradas sobre Borges. Buenos Aires: Ediciones de Arte Gaglianone. ISBN 950-554-266-6. Illustrated by Donato Grima.
- Burgin, Richard (1969) Jorge Luis Borges: Conversations, Holt Rhinehart Winston
- Burgin, Richard (1998) Jorge Luis Borges: Conversations, University Press of Mississippi
- De Behar, Block (2003). Borges, the Passion of an Endless Quotation. Albany: State University of New York Press. ISBN 1-4175-2020-5.
- Di Giovanni, Norman Thomas (1995). The Borges Tradition. London: Constable in association with the Anglo-Argentine Society. ISBN 0-09-473840-8.
- Di Giovanni, Norman Thomas (2003). The Lesson of the Master. London: Continuum. ISBN 0-8264-6110-7.
- Dunham, Lowell (1971). The Cardinal Points of Borges. Norman: University of Oklahoma Press. ISBN 0-8061-0983-1.
- Fishburn, Evelyn (2002). Borges and Europe Revisited. City: Univ of London. ISBN 1-900039-21-4.
- Frisch, Mark (2004). You Might Be Able to Get There from Here. Madison: Fairleigh Dickinson University Press. ISBN 0-8386-4044-3.
- Kristal, Efraín (2002). Invisible Work. Nashville: Vanderbilt University Press. ISBN 0-585-40803-3.
- Laín Corona, Guillermo. "Borges and Cervantes: Truth and Falsehood in the Narration”. Neophilologus, 93 (2009): 421-37.
- Laín Corona, Guillermo. "Teoría y práctica de la metáfora en torno a Fervor de Buenos Aires, de Borges”. Cuadernos de Aleph. Revista de literatura hispánica, 2 (2007): 79-93. http://cuadernosdealeph.com/revista_2007/A2007_pdf/06%20Teor%C3%ADa.pdf
- Lima, Robert (30 Marso 2014). "Borges and the Esoteric". Crítica hispánica. Special issue. Duquesne University. 15 (2). ISSN 0278-7261.
- Lindstrom, Naomi (1990). Jorge Luis Borges. Boston: Twayne Publishers. ISBN 0-8057-8327-X.
- Manguel, Alberto (2006). With Borges. City: Telegram. ISBN 978-1-84659-005-4.
- Manovich, Lev, New Media from Borges to HTML, 2003
- McMurray, George (1980). Jorge Luis Borges. New York: Ungar. ISBN 0-8044-2608-2.
- Molloy, Sylvia (1994). Signs of Borges. Durham: Duke University Press. ISBN 0-8223-1406-1.
- Murray, Janet H., Inventing the Medium, 2003
- Núñez-Faraco, Humberto (2006). Borges and Dante. Frankfurt Am Main: P. Lang. ISBN 978-3-03910-511-3.
- Racz, Gregary (2003). Jorge Luis Borges (1899–1986) as Writer and Social Critic. Lewiston: Edwin Mellen Press. ISBN 0-7734-6904-4.
- Rodríguez, Monegal (1978). Jorge Luis Borges. New York: Dutton. ISBN 0-525-13748-3.
- Rodríguez-Luis, Julio (1991). The Contemporary Praxis of the Fantastic. New York: Garland. ISBN 0-8153-0101-4.
- Sarlo, Beatriz (2007). Jorge Luis Borges: a Writer on the Edge. London: Verso. ISBN 978-1-84467-588-3.
- Shaw, Donald (1992). Borges' Narrative Strategy. Liverpool: Francis Cairns. ISBN 0-905205-84-7.
- Stabb, Martin (1991). Borges Revisited. Boston: Twayne Publishers. ISBN 0-8057-8263-X.
- Sturrock, John (1977). Paper Tigers. Oxford: Clarendon Press. ISBN 0-19-815746-0.
- Todorov, Tzvetan (1970). Introduction à la littérature fantastique. Paris: Seuil.
- Toro, Alfonso (1999). Jorge Luis Borges. Frankfurt Am Main: Vervuert. ISBN 3-89354-217-5.
- Volek, Emil (1984). "Aquiles y la Tortuga: Arte, imaginación y realidad según Borges". In: Cuatro claves para la modernidad. Analisis semiótico de textos hispánicos. Madrid.
- Waisman, Sergio (2005). Borges and Translation. Lewisburg Pa.: Bucknell University Press. ISBN 0-8387-5592-5.
- Williamson, Edwin (2004). Borges: A Life. New York: Viking. ISBN 0-670-88579-7.
- Wilson, Jason (2006). Jorge Luis Borges. London: Reaktion Books. ISBN 978-1-86189-286-7.
- Woscoboinik, Julio (1998). The Secret of Borges. Washington: University Press of America. ISBN 0-7618-1238-5.
- Mualem, Shlomy (2012). Borges and Plato: A Game with Shifting Mirrors. Madrid and Frankfurt: Iberoamericana/Vervuert. ISBN 978-8484895954.
Dagiti dokumentario[urnosen | urnosen ti taudan]
- Eduardo Montes-Bradley (Mannurat/Direktor) (1999). Harto The Borges (Feature Documentary). USA: Patagonia Film Group, US.
- Ricardo Wullicher (Direktor) (1978). Borges para millones (Feature Documentary). Arhentina.
- David Wheatley (Direktor) (1983). Profile Of A Writer: Borges and I (Feature Documentary). Arena.
Dagiti silpo ti ruar[urnosen | urnosen ti taudan]
Midia a mainaig kenni Jorge Luis Borges iti Wikimedia Commons
Dagiti inadaw a sasao a mainaig kenni Jorge Luis Borges iti Wikiquote (Ingles)
- Ronald Christ (1967). "Jorge Luis Borges, Ti Arte ti piksion Bi. 39". Paris Review.
- BBC Radio 4 a pakitungtungan a programa manipud iti In Our Time (BBC Radio 4). (Mangeg iti 45 a minuto)
- Jorge Luis Borges iti Moderno a Lubong
- Sentro nii Borges, Unibersidad ti Pittsburg.
- Dagiti Gayyem ni Jorge Luis Borges Sangalubongan a kagimongan ken dagiti Kumaduaan


c: text/html

text:
From professional translators, enterprises, web pages and freely available translation repositories.
ERICKA MAE MAYUBAY ,INIKKAN KAN TI GUNDAWAY MO NGA MANGAGAW KANIAK ken LAKAY KO KET INBAGAG KENKA NGA NO DIM MAAGAW INGGANA END OF 2015 ISARDENG MON,NGEM ITULTULOY MO LATTA. AWAN TALAGA BABAIN MO PATI CELPON NUMBER TI COMPANY NGA DATI NGA WORK NA,DKA LANG MABAIN NGA AGKARASEND TI MESSAGE AWAN LA NGARUD MAURAY MON NGA REPLAY NA,KET SAAN KA NGA AGSARDENG NGA AGSEND MESSAGE ISU NGA INTAWAG DA KANIANA NGA NAKAAD ADU TI MESSAGE NI LAKAY KO , APAY DIM AYA AMMO TI NUMBER NI LAKAY KO, KEN DIM KADI AMMO NGA SABALIN NGA COMAPANY WORK NA ITA,DIAK PAY ARAMIDEN NGA ASAWA NA SIKAN TO LA KETDIN AWAN BABAIN MO NGA TALAGA. PANONOTEM MAN NO TALAGA NGA KAYAT NA KA DINA KOMAN INBAGBAGA KANIAK AWAN MET GAYAM AMMOM... KET NASAYAAT LANG TA NAPUDNO NI LAKAY KO KANIAK TA INPUDNO NA MANEN KANIAK, APAY AWANEN MANGAYAT KENKA TA IPILPILIT MO TI BAGIM KEN LAKAY KO, NO DINAK KABAIN NGA NAGPADAKKEL KENKA KEN NO DIM KABAIN TI TAO NO ANIA SAWEN DA KABAIN MO KOMA MET TA BAGIMON TI KASTA NGA AR ARAMIDEM. NGEM ADDA NGARUD BABAIN MO KET NAIRWAM KAN KEN DAYTA NGA ARAMID MAIKAMANU NI LAKAY KO NGA ADDA ASAWA NA NGA NAGING.....,IRAMRAMAN MO PAYEN NGA IK IKKAN PAKAIBABAINAN NI LAKAY KO,JAY KINASAYAAT NA KET SABALIN TI PANGIPAGARUPAM PANONOTEM METTEN NGA SIKAN TI SUKAT KO . SIKA NGATA METTEN TI NAKITAKON NGA KAPOSKOLANEN TI PANAGRUPRUPA NGA TAO NGA UMAGAW KA LA NGARUDEN SIAK PAY LA AGAWAM, BINALLAAGAN KAN NGEM DIM IMBIBIANG, KASTOY TI KAYAT MO MADI KA MAALA TI NASAYAAT NGA SARITA, SIGE KAYAT MO GULO ITED KO KENKA, GAPU TA MAASINAK KENKA TA AWAN SAN MANGAYAT TA URAY KASLA LOLO MON KET KAMKAMATEM PAYEN , SOBRA MET TI KINAPOSKOL MO, SIGE ITED KO KENKAN DUA KAYON TA BARENG NO SUMAYAAT MET TA BIAG MO. NABAYAGEN NGA ISINSINAK NGEM DINA MET KAYAT NGA AGSINA KAMI, NGEM NO KAYAT NA KA LA KETDI SIGE IDARAS MO AGAWEN ITA TA ADDA PAYLA BASSIT MAKIDDIS MO NO ADDA PAY, SABAGAY KET NARWAM KA MET TI BARBARYA
ERICKA MAE MAYUBAY ,INIKKAN KAN TI GUNDAWAY MO NGA MANGAGAW KANIAK ken LAKAY KO KET INBAGAG KENKA NGA NO DIM MAAGAW INGGANA END OF 2015 ISARDENG MON,NGEM ITULTULOY MO LATTA. AWAN TALAGA BABAIN MO PATI CELPON NUMBER TI COMPANY NGA DATI NGA WORK NA,DKA LANG MABAIN NGA AGKARASEND TI MESSAGE AWAN LA NGARUD MAURAY MON NGA REPLAY NA,KET SAAN KA NGA AGSARDENG NGA AGSEND MESSAGE ISU NGA INTAWAG DA KANIANA NGA NAKAAD ADU TI MESSAGE NI LAKAY KO , APAY DIM AYA AMMO TI NUMBER NI LAKAY KO, KEN DIM KADI AMMO NGA SABALIN NGA COMAPANY WORK NA ITA,DIAK PAY ARAMIDEN NGA ASAWA NA SIKAN TO LA KETDIN AWAN BABAIN MO NGA TALAGA. PANONOTEM MAN NO TALAGA NGA KAYAT NA KA DINA KOMAN INBAGBAGA KANIAK AWAN MET GAYAM AMMOM... KET NASAYAAT LANG TA NAPUDNO NI LAKAY KO KANIAK TA INPUDNO NA MANEN KANIAK, APAY AWANEN MANGAYAT KENKA TA IPILPILIT MO TI BAGIM KEN LAKAY KO, NO DINAK KABAIN NGA NAGPADAKKEL KENKA KEN NO DIM KABAIN TI TAO NO ANIA SAWEN DA KABAIN MO KOMA MET TA BAGIMON TI KASTA NGA AR ARAMIDEM. NGEM ADDA NGARUD BABAIN MO KET NAIRWAM KAN KEN DAYTA NGA ARAMID MAIKAMANU NI LAKAY KO NGA ADDA ASAWA NA NGA NAGING.....,IRAMRAMAN MO PAYEN NGA IK IKKAN PAKAIBABAINAN NI LAKAY KO,JAY KINASAYAAT NA KET SABALIN TI PANGIPAGARUPAM PANONOTEM METTEN NGA SIKAN TI SUKAT KO . SIKA NGATA METTEN TI NAKITAKON NGA KAPOSKOLANEN TI PANAGRUPRUPA NGA TAO NGA UMAGAW KA LA NGARUDEN SIAK PAY LA AGAWAM, BINALLAAGAN KAN NGEM DIM IMBIBIANG, KASTOY TI KAYAT MO MADI KA MAALA TI NASAYAAT NGA SARITA, SIGE KAYAT MO GULO ITED KO KENKA, GAPU TA MAASINAK KENKA TA AWAN SAN MANGAYAT TA URAY KASLA LOLO MON KET KAMKAMATEM PAYEN , SOBRA MET TI KINAPOSKOL MO, SIGE ITED KO KENKAN DUA KAYON TA BARENG NO SUMAYAAT MET TA BIAG MO. NABAYAGEN NGA ISINSINAK NGEM DINA MET KAYAT NGA AGSINA KAMI, NGEM NO KAYAT NA KA LA KETDI SIGE IDARAS MO AGAWEN ITA TA ADDA PAYLA BASSIT MAKIDDIS MO NO ADDA PAY, SABAGAY KET NARWAM KA MET TI BARBARYA
Last Update:
2016-04-20
Subject: General
Usage Frequency: 1
Quality:
Reference:
URAY LA LIMMUCNENG TUMENGCO KO A NACANGEG TI DAMAG MAIPANGGEP CADAGITI CACABSATCO SADIAY VIGAN... NGEM AWAN MABALIN NO ISU ITI PAGAYATAN TI DIOS... TI LAENG MABALINAN TAYO KET MANGNAMNAMA TA DAYTA TI MAYSA KADAGITI CAPAPAT'GAN NGA SAGUT KADATAYO TI DIOS.
Some human translations with low relevance have been hidden.
Show low-relevance results.
Search human translated sentences
Users are now asking for help: alapján (Hungarian>English) | pédagogie renouvelée (French>English) | ab kya hoga (Hindi>English) | ambujathammal life history in tamil language (English>Tamil) | jimin i pabo (Korean>English) | good habits in hindi 15 sentences (English>Hindi) | aよって異なる (Japanese>English) | buod ng alamat ng makahiya (Tagalog>English) | xsxx,xx vodyeeeeeeeeexsxx (French>Italian) | ima (Spanish>Quechua) | administrācija (Latvian>Italian) | friend (English>Malay) | get ka matlab (Hindi>English) | ik maak de les (Dutch>Arabic) | extra judicial killing (English>Tagalog)
Report Abuse | About MyMemory | Contact Us
MyMemory in your language: English | Italiano | Español | Français | Deutsch | Português | Nederlands | Svenska | Pycckий | 日本語 | 汉语 | 한국어 | Türkçe

robotstxt: allowed

filter: keep


text:
Pagsasao nga Ukraniano
Ti Ukraniano (ykpaḯHcbka MóBa / ukrayins'ka mova, [ukrɑˈjɪɲsʲkɑ ˈmɔwɑ], naam-ammuan idi a Ruteno - pýcbka, pycи́Hcbka MóBa / rus'ka, rusyns'ka mova)[6][7] ket kameng iti Daya nga Eslabo a baba a paset ti grupo kadagiti Eslabo a pagsasao. Isu daytoy ti opisial a pagsasao ti estado iti Ukrania ken ti kangrunaan a pagsasao dagiti Ukranianos. Ti naisurat a Ukraniano ket agususar ti sabsabali a kita iti Kiriliko a naisuratan.
Dagiti nagibasaran[urnosen | urnosen ti taudan]
- ^ ukrcensus.gov.ua
- ^ Dagiti estadistika ti pagsasao manipud ti ethnologue.org. (Ingles)
- ^ Ethnologue, 13 ed. (Ingles)
- ^ a b c d e f Listaan dagiti deklaresion a naaramid a naipanggep ti tulag a Bilang. 148 (Kasasaad manipud iudi: 21/9/2011) // Konsilo iti Europa. (Ingles)
- ^ Annuroten ati Nailian a Minorada iti Gobierno iti Republika iti Tseko (Ingles)
- ^ IBaH OriєHko. IcTopiя ykpaïHcbkoï лiTepaTypHoï MoBи. (Ukraniano)
- ^ IcTopичHий poзBиTok ykpaïHcbkoï MoBи. (Ukraniano)


text:
ti naisar-ong
aglabanag dagiti dawan
idi nagasak iti tambak ti anniniwan,
nangpidot iti bingkol
ket binarsakna ti tengga ti kinelleng.
nabuak ti agukop a tumatayab
a mangikamkamam iti pannakapessa
ti tugtugawanna nga itlog sakbay
a maakas ti nakaisalatan ti umokna.
simmirip daytoy iti nagbabaetan ti gipi -
maysa a bumarito ti nangtakaw
iti ulimek ti kapagayan.
nakaiggem iti burrarawit
a pangibabaotna kadagiti dawa.
makasisirap ti kawes daytoy
a maitiro kadagiti bumalitok a bukel.
nagwagis manen ti naisar-ong
ket nagkul-ob ti tumatayab.
sinallukobanna ti umokna.
nanggabut ti dawa, rinurosna, sana inkuruay.
nagtanupra!
tallo agpa, dua kadapan, maysa pulgada.
naparsiakan iti katay ti rupana!
tinabbaawanna ti angin sa nagkusaykusay.
naggusod.
naggunggon.
simmangpet ti nadagdagsen a danapeg.
"agtanangka, saan tayo daytoy a daga!"
July 31, 2011
*diak kukua ti ladawan.
Alimuom
kalpasan a nagarimayang ti im-impenna a ledaang,
in-inut a napuyotan ti lulunanda,
nagramaram ti sungusong ti tangatang.
ket insam-olna ti kaguddua dagiti naipatakder a tanda.
nagpusasaw ti aglawlaw.
inalimonna ti awanan gaway a maris.
nagin-innayad a nagkaradap.
simmalpot kadagiti kawaw a regkang.
simmirip kadagiti abut.
ket napasag ti anabaab.
July 30, 2011
*diak kukua ti ladawan
agnunnunog
sensentensiaannak ti darikmat,
agnunnunog daytoy lasag.
makirinrinnisiris daytoy langak,
iti mapuypuyupoy a biag.
July 25, 2011
ti mammanday
inparabawna nga intaya ti aglatlati a landok iti pasnaan ket pinetpetanna tapno di nga aguyas iti dakulapna. inyennekna nga inlayat ti maso ket imbulosna amin a pigsana. nariknana ti gutad ti napitpit a landok. uray la kimras. nagwarsi ti rissik iti aglawlaw. limmawag iti apagapaman ti natina a kasipngetan ti pagpandayan.
indupagna ti nanglayat agingga a bimmara ti ig-iggemanna. nariknana ti pudot nga aggapu iti landok ket insawsawna daytoy iti danum. bimmaaw. naganingaas. binulosanna manen ti riknana. ita ingarietna iti nakana. amin a gura ti lubong. bimeggang. nagasuk. sumuknor iti agongna ti angot ti napitpit a landok. uray la nagwingiwing. ngem binay-anna daytoy a sumrek iti bagina agingga a nabibineg.
inulitna manen. dina binilang no mano a layat. no mano a ling-et ti natnag. no mano a kanabtuog ti dinas-al ti pasnaan. no mano a pannakasinit ken pannakalipit dagiti ramayna.
ti kapapatgan dina tinallikudan ti aramidna. ti kinamanagpandayna. musika iti kararuana ti mapitpitpit a landok. ita nasukogen ti parmatana. nagbaliwen ti gagangay itay a landok.
july 22, 2011
*diak kukua ti ladawan.
Berde a Lambana
Absinthe
naiyuper ti bagina iti pagbaludan a dagiti laeng addaan iti payak
ti makaalaw a mangsarakusok iti agipangpangta a batibat;
agtatapaw ti espirituna a mangririkus iti
awan patinggana a kanibusanan a no sadinno ket pumsuak ti ubbog
a pagsakduan ti garagak, ti pannakatikaw ken pannaakas ti kararua
ti mangsimsim iti agandap a maris berde a bibigna.
iti kanito maltat ti bangen ti agdama,
agawaaw ti bileg a manglangoy iti agsumbangit a kutit.
itag-ayna ti lagip;
ti pannakainaw, ti panagbukar ken panaglaylay.
agpapada a lagip, maymaysa a maris,
ti berde nga asok a mangsuknor iti panunot
agipangpangta iti panangraut
ti lambana iti maudi a lidok.
July 20, 2011
Metamorphosis
Panaglupos
Ti kudil kasla katarata. Addaan gandat iti amin a panangapros. Maalingagmi babaen iti uni. Iti aweng. Dagiti bibig kasla maray-ab a siper iti pannakabisngayna. Ti ikkis ti naabak a panagrinnisiris. Ti nabati kadakami laeng ket ti panakaguyugoy. Ti prinsipio ti pannakatnag.
Makipinnarammag kami iti panawen. Gargarien ti pakabuklan. Sulisogen dagiti natibker. Ti linteg ti pannakasulbog ket nakasadag iti di panagkinnaawatan ti tunggal maysa. Ti panangtarigagay a panangbaybay-a iti kinapudno.
Kayak ti agsubli. Iti ania man a kanito a kayatko. Parawpaw laeng ti panawen. Ngem awan ti siasino man sadiay. Matippitipping ti riniwriw a kanito. Agayaw ti marned a lasag ti kikit.
Dadakkel kami unay. Tapno umanay iti tunggal maysa.
Naipupok nga agmaymaysa ken mawaw iti lailo. Tiptipden ti pannakaabisin.
Babassit kami unay. Igges. Akut-akut a di makapaguray. Iruruar laeng ti kasapulan tapno dumakkel ti abut.
July 19, 2011
Sangit ti Riari
manipud iti nagkaramutak a sanga,
no ti nauspak nga aglawlaw ket kinagayan ti sipnget,
ket ti darikmat tinengngelna ti angesna,
ipuestokon dagiti aragaag a payyak tapno
sangitak ti pannakaidasay ti lawag,
ken pannakaipasngay ti natuok nga agpatnag.
kas iti impaltiing dagiti kuriat,
rumbeng nga iyikkis ken dung-awan ti pannakaatiw,
tapno ti amin, matimudda ti leddaang
a nangbalkot ti pannakaiparsuak.
kukuak ket kukuakto laeng ti amin a gundaway
ta uray pay dagiti agapon a billit
iti daytoy duduogan a kayo
ipabus-oyda ti pannakapisang ti ulimek
andingayendak anginga a toy unik ket magsat.
July 13, 2011
*diak kukua ti ladawan.
Desiderata
Dagiti Banag a Kalkalikaguman
nabulod manipud kenni Max Ehrmann iti daniwna a Desiderata
Agbiagka a natalna iti puseg ti kinatagari ken kinakumikom,
ket tandaanam adda kinatalinaay iti kinaulimek.
No mabalbalin, diam isuko ti nasayaat a pannakilangen iti amin a pinarsua.
Iwaragawagmo ti kinaagpayso babaen iti kinatalna ken kinalawag;
Denggem ti sabali, uray pay dagiti ngelngel ken nakuneng addaanda iti palawag.
Liklikan dagiti natagari ken nakarit a tao.
Pagluksawenda ti kararuam.
No ikumparam ti bagim iti sabali,
Agbalinka a napannakkel ken nasingar;
Ta kanayon nga adda makapulapolmo a nabababa wenno nangatngato ngem sika.
Agragsakka kadagiti balligim ken nasangal a planom.
Taginayonem ti asgarmo iti trabahom, uray man no nanumo;
Maysa daytoy a gameng iti panagbalbaliw ti panagtayyek ti lubong.
Agtanangka no maipapan iti negosio,
Ta daytoy lubong napno iti mangliliput.
Ngem dimo koma palubusan a kallubanna ti matam iti kinaimbag;
Ta adu ti tao nga agregget tapno agbalin a pagwadan
Ta uray sadinno man, ti biag ket napno iti kinabannuar.
Agtalinaedka iti kinasiasinnom.
Dika pamuayen ni panangiyalikaka.
Ni uray mapanglais iti ayat,
Ta ti rupa ti pannakawaw ken pannakapaay,
Ket kapadpad ti ruot nga agpatinayon.
Utobem ti adal ti panawen, ket iwaksim ti saguday ni kinaagtutubo.
Patibkerem ti pakinakemmo tapno no dumteng ni babak
Agbalin daytoy a sanggir ken kalasagmo.
Liklikam ti pannakapagel kadagiti nalilidem nga imahinasion.
Kaadduan nga iti pangaddua a mamunganay ti pannakautoy ken kinatarumpingay.
Iti laksid ti natun-oymo iti kinadisiplinam,
Diam koma imutan ti bagim.
Maysaka nga anak ti law-ang.
Kapadpadmo dagiti kayo ken bituen;
Adda karbengam met no apay nga addaka ita ditoy.
Nalawag man wenno saan kenka,
Awan dudua a ti law-ang agbukar a kas iti nakalanad.
Anansa'ta makikappia iti sidong ti Dios,
Siasinnoman Isuna iti pannakaamom.
Ken ania man ti pagbanbannogam ken kalkalikagumam,
Uray pay ti tagari iti pannakariro, pagtalnaem ti kararuam.
Iti laksid ni pannakalimo, pannakautoy, ken kadagiti naperdi nga arapaap,
Ti lubong ket nangayed latta.
Liwliwaem ti bagim.
Agreggetka nga agragsak.
July 12, 2011
*diak kukua ti ladawan
Ti Berdugo iti Balayna
TI BERDUGO ITI BALAYNA
Ania ngata ti pampanunoten ti maysa a tagabitay.
No sumangpet manipud iti trabaho ket agdiretso iti balayna?
Iti dulang, kadduana dagiti putot ken asawana, nakasango
iti umas-asok nga NFA nga innapuy,
tinuno a saluyot ken naperresan a bugguong,
damdamagenda ngata dagitoy ti agmalemna,
no di met laeng napurnada itay ti bitbitayenna iti plasa?
Wenno likliklikanda ti kakastoy a saritaan
ta mas kayatda a pagsasaritaan ti maipapan iti politika
ken pelikula, ti kabarbaro a damag nga inkannawag
ti reporter a bakla, ti pananglalayus ken didigra?
No man adda, adda kadi mangmira kadagiti ramay ken dakulapna
iti tunggal kumammet ket idumudomna ti sida iti bugguong?
No ti putotna a babai ket umasideg ket awisenna nga agay-ayamda
iti sinsinan-kabalio a masingdanan ti tenggedna,
maaramidna pay ngata ti sumungbat iti rinarabak - Nakkong, ti kinaagpaysuananna
saanen a mabilang ti siningdanak a tengnged itay.
Adda kadi ragsak a bumukar iti rupana,
pampanunotenna ngata no kasano ti kinangayed ti umang-anges pay.
No bilang maimatanganna ti bulan a sumirsirip iti tawa,
ket siiinayad daytoy puraw a lawag iti lulunan ken lapayag
ti buridekna a narnekanen iti papag,
kamaten ngata ti riknana - daytoy a berdugo - diak ammo.
Nalag-an laeng ti kakastoy a bambanag para iti maysa a tagabitay.
Sabagay, amin met a banag ket nalag-an para ti maysa a tagabitay.
(Nairanta a nabalbaliwan dagiti dadduma a paset daytoy manipud iti original)
July 11, 2011
*diak kukua ti ladawan
The Hangman at Home
by Carl Sandburg
What does the hangman think about
When he goes home at night from work?
When he sits down with his wife and
Children for a cup of coffee and a
Plate of ham and eggs, do they ask
Him if it was a good day’s work
And everything went well or do they
Stay off some topics and talk about
The weather, base ball, politics
And the comic strips in the papers
And the movies? Do they look at his
Hands when he reaches for the coffee
Or the ham and eggs? If the little
Ones say, Daddy, play horse, here’s
A rope—does he answer like a joke:
I seen enough rope for today?
Or does his face light up like a
Bonfire of joy and does he say:
It’s a good and dandy world we live
In. And if a white face moon looks
In through a window where a baby girl
Sleeps and the moon gleams mix with
Baby ears and baby hair—the hangman—
How does he act then? It must be easy
For him. Anything is easy for a hangman,
I guess.
Sadiay Pantok
sadiay pantok
kukuak ti umuna
a panagbettak ti isem,
nga agtaud
manipud iti ari ti lawag,
ngem sadiayko met laeng a maimatangan
no kasanona a kesseten
dagiti adipenna.
July 8, 2011
*diak kukua ti ladawan
el rey
uray ti agila,
dina mawanawanan ti pagarianna;
kasta met ti tao,
dina makita amin a nagbiddutanna.
july 6, 2011
*diak kukua ti ladawan
Ti Parabola ti Ullaw
Nakatugawak iti karuotan a mangkitkitak iti anakko a makiay-ayam kadagiti padana nga ubbing. Aglilinnumba dagiti garakgakda nga ay-ayamen ti angin. Nakigtotak idi agdisso ti maysa nga ullaw iti sanguanak. Agtartaray nga umasideg ti maysa nga ubing a lalaki iti nakatinnagan ti ullaw. Idi asidegen nasikkarodna ti bato ket gangani naidugmam, imbag laengen ta nasipaw ti amana sakbay nga agdisso ti bagina iti daga. Pinidutko ti ullaw ket inyawatko iti agama.
"Thank you, pare!" kinuna ti ama a nakaissem.
"Awan aniamanna, pare." kinunak ket ginulok ti buok ti ubing, "diam unay pawaywayan ti tali tapno di a makagarut, nakkong!"
"Pimmigsa ti angin gamin itay, pare. Guyodek koma ngem pinawilannak ketdin ti loko." Nagkatawa ti amana.
Kinitak ti tangatang. Nalulem. Nanglangeben ti asul a langit.
"Sige garud, pare. Agawidkami metten."
Sinapul ti anakko a madama pay laeng iti pannakikinkinamatna. Timmaliawak kadagiti agama.
"Nagasatka, barok, ta adda nangarayat iti ullawmo. Kaniak idi awan!"
Ginuyodko ti ima ti anakko, amangan ta tumaray manen. Aggiinunan dagiti maigayang a tudo. Tinurongmi ti kaasitgan a paglinungan.
July 5, 2011
*diak kukua ti ladawan.
Bukaw
tinaraken ti kayumanggi a daga
iti panawen a duduayaen ti init,
sinibugan ti arbis kadagiti kanito
a mawaw ti ramutna.
ita,
dimtengen ti panaggaani,
bumbumsog ti ukisna
ket tiempona metten ti maitukit,
tapno tungpalen ti padto
nga inyurit dagiti appo
ngem iti laksid
dagiti apros ti ngato,
maysa daytoy nga eppes.
July 2, 2011
*diak kukua ti ladawan.
iti nalamiis a parbangon
timmayok a kas lawag
iti rabaw ti naulimek a danum,
a pagsirsiripan ti apagkirem a bulan.
nagsirko, nagkayag ket nagallikubeng.
simmagitsit ti basbassit a ranipak
nga agtaud kadagiti aragaag a payyak,
in-inut a nagtugaw iti arinduyog a petalo
ti apaglebba a sabong ti lingaling.
iyunnatna nga indawadaw ti sakana,
sinul-oy ti danum daytoy,
timmipon ti bagina iti dan-aw agingga iti surong.
iti sakaanan ti nagabay a kalbo a bantay.
July 1, 2011
*diak kukua ti ladawan, copyright ketdi ti nangbulodak.
Subscribe to: Posts (Atom)


text:
KAMALIG
KANKANSION-PANGALATOK: MAYSA A TALDIAP
NI JAIME AGPALO, JR.
(for column) DUYOG ITI SINGASING
TAWID NEWS MAGASIN
Padasentayo man met a taldiapan dagiti kansion-Pangalatok. Ti kansion dagiti Pangasinense. Ti kansion a kas maysa met a sanga ti literatura. Ta daniw met dagiti kansion a naikkan iti nota.
Ti intension daytoy a sinurat ket ti panangsirip ti linaon ken kaipapanan dagiti kansion iti bukodko nga interpretasion ken bukodko a patarus.
TI KANSION-PANGALATOK:
Natakuatan a dagiti lyrics wenno liriko dagiti kansion-Pangalatok ket idioms. Dagiti balikas ken uni dagitoy ket saan nga agsina--- a kayatko a sawen ket saan a kumpleto no daytoy no isao/idaniw laeng. Nasken a kantaen.
Adda daydiay sabali a rikna a sumamay a saan a matubngar a nasken a kantaen a saan ket a daniwen wenno isao laeng.
TAMBAYO – ti pangawag kadagiti ayug, lallay, rima wenno game song a pangay-ayo kadagiti ubbing wenno kadagiti maladaga tapno maturogda wenno agtungpal kadagiti nagannak.
Kurok, kurok, Manok
Kurok, kurok, manok
Masakbay ka pan ompokok
Ta talaranan yay libot
Libot ya sipok-sipok
Nakandilay tanos
Nanta kokoy galos
Ti Bukodko a patarus. Saanak a nalaing iti Pangalatok. Balet, daiset labat, Ket babaen ti tulong dagiti diksionari ken ni kaingungot, ti patarus ket napasamak.
Patarus iti Iluko:
Kurok, kurok, manok
“Maykan ket sapaem
Ti agbuya iti prosesion
Prosesion a dinsa aggibus
Dagiti kandela nga umag-agus
Ken binagkal iti bulong-saba
Daytoy ket maysa a positibo a banag nga awis no di man ket mandar wenno bilin iti/kadagiti ubbing iti langalang.
Anansata, positibo kunatayo, ngarud, adtoy met ti negatibo a partena:
Diman ama’d kaingetay dalan
Limmabat so ason alay kasubegan
Lapud siglat to et intangal toy ogaw
Imbalik ton tampol to linayman
Patarus iti Iluko:
‘Diay, ama, kakipeten a dalan
Agur-uray aso a kasubegan
Iti kinapartakna a sumikbab
Timmaray a paspas ti ubing
Itoy a parang, makita a dua a banag ti approach wenno ayab dagiti Pangalatok kadagiti ubbing, ti positibo ken ti negatibo.
ADTOY MET TI KANSION-KOMIS.
Komis kunada ti agaw-awir. Isu a mankukomisak natan,
no kunana, agaw-awir. Kadagiti sutil nga Ilokano a makaawat bassit iti Pangalatok, kunada met nga isutil: “A, komisionerka gayam!” Komision—komisioner.
Buabo, katatbo
Napelag so anak mi
Manbayar ka sanlibo
Patarus iti Iluko:
Buabo, a buabo
Natinnagmo ‘toy anakko
Agbayadkat’ sangaribu!
Napintas ti kanta a kas maysa a ballaag iti panagannad iti panagaw-awir. Lalo no ti komisioner ket saan nga isu iti akin-anak. No matnag ti ubing, agbayadka iti sangaribu—a kayatna a sawen, agbayadka iti nangina.
KANSION PARA ITI UBING A BABAI:
Kem, kem, kemakem
Say agik masansanting
Kaparpara na Birhen
Patarus iti Iluko:
Kem, kem, kemakem
Adingko nagpintasen
Karuprupa ti Birhen
Ti kinapintas ti anak a babai ditoy ket maikompara iti Nainlangitan a Birhen. Karuprupa ti Birhen. Kas kapintas ni Birhen Maria.
Kadatayo nga Ilokano, kunatayo met nga ibaga: Simmantamaria a rupa.
PARA MET ITI UBING A LALAKI:
Kem, kem, kemakem
Say agik mareereen
Pa pakaney kanen
Patarus iti Iluko:
Kem, kem, kemakem
Adingko nagsingpeten
Pakanentay ‘ti kankanen*
Kankanen---ket general term ti ania man a kita ti makan a kas iti tinapay ken kadagiti naaramid manipud iti diket ken dadduma pay.
Daytoy a kansion ket adda gayam gungguna dagiti nasingpet. Ket wen a, saan laeng nga iti material a banag, no dipay ket ti mental ken spiritual. Ti kansion ditoy ket ipasimudaagna iti panagsingpet dagiti ubbing tapno maited kadakuada ti gungguna. Siguro, dagiti saan a nasingpet wenno welwel ken bangad nga ubbing ket awan ti gunggunada.
PANAGBILANG:
Isa, dua, bibingka*
Talo, apat, patopat
Lima, anem, intemtem
Pito, walo , ampetang-petang ya puto
Patarus iti Iluko:
Maysa, dua, bibingka
Tallo, uppat, patopat
Lima innem, intemtem
Pito, walo napudot a puto
Itoy a kansion, mabasa nga agar-aramat met ti pinaababa a balikas dagiti Pangalatok. Ngamin ti duwa—ket duwara ken ti apat ket apatira, limara, kdp…
Ngem nalawag a panangisuro iti anak nga agbilang ti panggep tri kansion a kas met laeng kadatayo nga Ilokano iti bersiontayo.
KANSION DAGITI UBBING:
Walay manok kon pugo
Sasaliwen da lay walo
Agko iter na walo
Ta maong ya manluto.
Walay manok kon sikling
Sasaliwen da lay binting
Agko iter na binting
Ta maong ya manpising
Patarus iti Iluko:
Adda tarakenko a pugo
Gatgatangenda iti walo (piso)
Ngem diak nga ited iti walo
Ta nalaing nga agluto
Adda tarakenko a tukling
Gatgatangenda ‘ti binting
Ngem diak ited ‘ti binting
Ta nalaing nga agdinengdeng
Panangipateg. Panagayat. Panangilala ti kayat a sawen daytoy a kansion, nga awan iti katukadna a kuarta.
No maminsan ngamin, lalo iti agdama, matukadan ti pirak ti ayat wenno panangipateg. Ngem daytoy a kansion, isursurona dagiti ubbing a ti ayat ken pammateg ket awan iti katukadna a pirak.
KANSION PARA ITI BALASANG:
Rosing*
Siopa may walad tagey na torre?
Si Rosing na amputi-puti
Siopa may labay na manserserbi
Si Berting ya maong na laki
Patarus iti Iluko:
Asino ‘diay adda iti torre
Ni Rosing a nakapudpudaw (kapipintasan)
Asino ‘diay kayatna nga agserbi
Ni Berting a kagapuan
TI ROSING ditoy ket general term para kadagiti amin a babbalasang; a katukad ni MANANG BIDAY kadagiti Ilokano, ni NENENG kadagiti Tagalog, INDAY kadagiti Bisaya. Kadagiti nalatak a mannurat iti lubong, dagitoy met ti nagan ti babai kadakuada: Ni Spencer ket Stella; ni Wordsworth ket Lucy; ni Alan Poe ket Annabel; ken ni Shakespeare ket Lenore.
KANSION NI MANONG BARO KEN NI ROSING:
Akar ak lan akar
Ed arawi lan dalan
Katanga tangay ko et
Abong ya sinalming
Balitok so takayan
Samporadoy dingding
Bangon ka pa agi, Rosing
Ta wadia ak lan pinabli
Patarus iti Iluko:
Nagnagnagak a nagnagna
Iti adayo a lugar
Ket nakitak ‘toy balayyo
Sarming a balay
Balitok nga agdan
Samporado a maris diding
Bumangonka koman, Ading Rosing
Ta adtoyakon nga agay-ayat kenka
Mabalin met a pammasungad iti tapat (harana) daytoy a kansion. Ta iti panagpasiar ti baro iti rabii ket ririingenna ni Rosing, saan?
Nadayaw ti lalaki ditoy. Sobra a dayaw wenno hyper a panagdayawna iti nasangpetanna. Iti ngamin ugali no maminsan ket nasken ti hyper a panagdayaw a panangitayok ti isem kadagiti dayawen. Sagad hanggang buto, kuna dagiti Anggalog.
KANSION A PARA TAPAT:
Maminsad san agew ya agtaka nanengneng
Sakiten toy olok lupoken toy pokel
Ganaganay kanen ko mansisimentod pagew
Inumen kon danum manbuknol ed beklew
No wala ni panangasim sambot mon subegan
Ganaganay remedyo walad saduan limam
Patarus iti Iluko:
Maminsan la nga a dika makita
Agsakit toy ulok, tumulang a sakit
Ultimo a kanek ket semento iti barukong
Ti inumek a danum sullat ti karabukob
No adda pay asim ken panangilalam
Ti ultimo a remedio adda iti imam
Makita manen ditoy ti sobra a panangiladawan para iti sobra a panagayat. Ketdi saan laeng a ni Pangalatok ti agaramat iti kastoy no dipay ket ni Ilokano ken ni Anggalog.
NO NAPAAY KEN AYAT NI MANONG BARO:
No onya lan onya
Mabetbet ya inuman koy lua
Ta pagew ngalngalin ombetag
Ed irap iran mansasabid siak
Masamit ko nin kaney
Samal ya mangekal na bilay
Nan say manbilay ak
Ed sankabalgan na irap
Patarus iti Iluko:
No kastoy la a kastoy
A kanayon nga inumek ‘toy luak
Ket bumtaken ‘toy barukong
Iti rigat a dumdumteng
Kaykayatko laengen iti uminom
Iti samal a makapatay
Ngem ti agbiagak
Iti nakaro a rigat
Ansakit met, amigo! Ania ket ti sakitnan, g’yem! Sabagay, daytoy a kansion ket ipaneknekna la unay iti kinapudno ni manong baro ken ni Rosing. Ta kaykayatna payen iti agsamal ngem ti agbiag. Ehemn, kitaem man la ti ayat ania?
DI MAPAGPIARAN A MANONG BARO:
Matila yan nunot
Isip ya magamgam
Agka napampian
Iner a la ra may
Samit day salitam
Angaro kay duara
Saksakey ka ya laman
Patarus iti Iluko:
Nalastog a nakem
Isip a nagamgam
Dika mapagpiaran
Yannan ti sam-it
Dagiti sapatam
Nagayatkat’ dua
Uray maymaysat’ bagim
Ne, ket adda met a ti translation ni King of Pangasinense and Ilokano Music, Bobby Gutierez:
Nawayway a panunot
Isip a nagamgam
Ulbodka a lalaki
Dika mapagpiaran
Ayandan dagiti karim
Ken sapatam
Nagayat dua
Ket siakon ‘tay binaybay-am
Narigat ti translation no kamatem dagiti nota. Isu a sinurot no apo Bobby ti nawaya (free) a translation.
NAAPPUT NI MANONG BARO:
Nen karomay ngarem
Apalabas ta ka
Ibam si inarom
Paypayongan to ka
Samar kini Agi
Kuan kon nansalita
Intuwek moy lupam
Tan agmo la intangwa
Iluko translation:
Di naminsan a malem
A napalabaska
Kaduam ni ay-ayatem
Paypayongannaka
Dumagaskay pay
Kunak nga imbaga
Indumogmot’ rupam
Ket dinak payen tinaliaw
Iti maudi a linia, ket kuna ni apo Bobby Gutierez: Ket siakon ‘tay binaybay-am.
KANSION PARA ITI PADI:
Lig, lig, ligari
Atombay abong na pari
Pakinsi kinsiam mi
Pana napan mi bii
Bii ya amputi-puti
Ya asawaen nen Berto naani
(Iluko translation)
Lig, lig, ligari
Natumban balay ti padi
A pangsapsapulanmi
Ti napudaw a babai
Nga asawaento ni Berto
No madamdama
Maysa nga inaangaw wenno pagraragsakan a kansion-Pangalatok daytoy. Ket adtoy met ti bersion dagiti taga-Sual:
Walay bakak ya kapon
Ambalanga tan malokon
Batik lan batik
Nakar toy San Isidro
“Erel yo, erel yo” kuanen pare
“Andi, andi” kuanen tiniente
Imakalar toy batik
Obet toy manpaparitpit
Iluko translation:
Adda bakak a kapon
Nalabaga ken masikog
Taray a taray
Nakadon San Isidro
“Tiliwenyo, tiliwenyo!” kuna ni apo padi
“Saan, saan!” kuna met ni tiniente
Lalo a timmaray a timmaray
Ket ubetna ti pumanerper
KASAR MET
Ay, Rosing apiger mo
Ta mankasal ka la no Sabado
Abeten kay musiko
Musikon manlapud Baguio
(Iluko free translation)
Ay, Rosing agan-annadka
Ta makikasarkanton no Sabado
Tuntonennakanto ti musiko
Musiko nga aggaput’ Baguio
Ken dadduma pay, kailian, ken dadduma pay. Adu pay dagiti nasagangko.
Idi inadal ken inamirisko ti Epiko dagiti Ifugao a “Hudhud ni Aliguyon” nasagangko nga adu met gayam dagiti Iluko a balikas iti lengguahe dagiti Ifugao! (Sumarunonto a dasar, apo.)
Daytoy ti mangipaneknek nga agaasideg la unay ti lenguahe ditoy pagilian.
Saan laeng nga Ifugao ti yan ti laok nga Iluko, no di ket ti Cebu. Ti balikas nga agturay ket agpada ti kayat a sawen iti Iluko ken Cebu. Ti agamang, iti Bicol ket isu met laeng ti agamang ni Ilokano ken adu pay.
Itoy a sinurat, adtoy met dagiti nasagangtayo nga Iluko a balikas nga isu met laeng iti Pangalatok. (Ilaksidtayon dagiti bilang):
1) subeg
2) intemtem (impapudot, indalangiding, indadang, indalamadam, kdp.)
3) pugo
4) binting
5) serbi
6) torre
7) balitok
8) bangon
9) sarming
10) samporado ( chocolate brown)
11) diding
12) danum
13) remedio
14) gamgam
Ken adu pay ngata no yat-atiddog ti adalen.
Nabatad ngarud iti kinaadda ti relasion ti lenguahe ni Pangalatok ken ni lenguahe ni Ilokano.
Wen met a, ta maymaysa ngarud ti puonda ti Astronesia wenno Malayo-Polinesian.
Malaksdi kadagiti kadaanan a papolar a folks song a kas iti Walay Manok kon Taras ken ti Pito-pito Combibi, kaadduan kadagiti kabaruanan a kansion Pangalatok ket adda ti bersion ni Bobby Gutierrez.
Ti kansion Pangalatok ket kaadduan a maprodius sadiay estasion ti radio a DZRI iti Dagupan City. Nagtrabaho ditoy ni apo Gutierrez, segun ken ni Reggie Castillano. Ni apo Reggie ket nagtrabaho met a kas spinner iti DZRI ken kaduana ni apo Gutierrez. Nagkuyog met la da apo Bobby ken ni apo Reggie idi agangay a napan iti Mt. Province Broadcasting Corporation wenno DZWT iti Baguio City. Ni apo Bobby ti kaunaan a nangawis kaniak nga agsurat iti radio idi arintaposen ti 1980’s. Pinagsuratnak iti BUKANEGAN. (Nakaposte iti sample iti Iluko.com). Lima laeng ti nalagipko a naisubmitarko. 1992 idi, binagtin ni Amor Cabaccang ti makinilia ken saggaysa a ream nga onion skin ken carbon paper ken ni Reggie Castillano ket immayda iti dagusko, ket pinilitda nga agsuratak iti radio. Ket immikkatak iti trabahok iti Regga Transport Corporation ket nagbalinak nga scripwriter, copywriter keen translator ti MPBC-DZWT agingga 1997.
Dagitoy ngarud dagiti kansion dagiti Pangalatok, kailian. Adda ti koneksion wenno relasionda iti Iluko.
Ket siempre, saan a kumpleto ti panagadal no di dakamaten ti kansion a paborito ti amin, ti NALINAK LAY LAY LABI
(Intro)
Agtaka malingguanan, anggad kauyos na bilay…
I.
Malinak lay labi, oras lay mareen
Makalkalnay dagem, katikep so linaew
Samit day kugipko, binangonankon tampol
Lapud say limgasmo, sikan-sikay amamaywen ,
II.
Lalo la bilay, sika lay manengneng
Napunas lan amin, so ermen ya agbibiten
No nanunotanko lay samit day ugalim
Agtaka malingguanan, anggad kauyos na bilay
(Repeat II)
Patarus iti Iluko:
(Intro)
Dikanton malipatan, uray mauyosen toy biag…
I.
Nalinak rabii, oras naulimek
Natalna ti angin, nagbukar linnaaw
Sam-it tagainepko, a nakabaringkuasak
Gapu ta pintasmo, a sika lat' parparmatak
II.
Lalon a biagko, no sikat' mabuybuyak
Napunas aminen ti liday a bakbaklayen
No malaglagipko ti sam-it ti ugalim
Dikanton malipatan uray mauyosen toy biag
(Repeat II)
Iti sumaruno, adalentayo ti bukodtayo a kankansion…##
Sunday, February 20, 2005
KANKANSION-PANGALATOK: MAYSA A TALDIAP
KAMALIG
3 comments:
- rva said...
-
nagpintasen daytoy nga study, mang jim! rebbengna a maikkanka iti milion-a-pisos ti pategna a grant tapno maipamaysam koma dagiti kakastoy a research ken panagadal iti arte, kultura, literatura!
- 8:51 AM
- jim agpalo, jr. said...
-
nasken nga agaramidta tapno adda iti ikabil iti kolum,hehehe!
isarsarunok ngarud dagiti met kankansiontayo...ngem diak metten mabirokan daydiay files maipapan kadagiti Rima-Iluko...a kas daydiay adda iti duytog i...addansa bimmulod id ngen dina met insublin...hmmn... ipatulodmo man ketdi no adda dagiti rima-iluko dita, hehehe!
- 11:45 AM
- asseng said...
-
adda met sinurat ni apo amano a duayya ken daniw a para ubbing ket impablaak ti rimat hunio 2003.
yemailkonto manong no masarakak ti filena ta maitulongna lat maitulongna, aya.
awan kadi a talaga ti fileyo ti kadaanan nga estoria a para ubbing iti iloko? wenno mito iloko?
- 11:55 AM


text:
1Kamaudiananna, kakabsatko, agragsakkayo koma gapu iti pannakikaysayo iti Apo. Diak rigaten nga ulit-uliten kadakayo dagitoy a bambanag nga insuratkon, ket mayadayokayo iti peggad. 2Agannadkayo kadagiti aso. Agannadkayo kadagiti tattao nga agaramid iti dakes. Agannadkayo kadagiti tattao a mangipapilit iti pannakakugit. 3Datayo, saan nga isuda, ti pudno a nakugit ta agdaydayawtayo iti Dios babaen iti Espirituna. Agrag-otayo ta ti biagtayo adda ken Cristo Jesus ket saantayo nga agtalek kadagiti seremonia. 4Mabalinko met ketdi ti agtalek kadagiti kakasta a bambanag. No adda mangipagarup a mabalinna ti agtalek kadagiti seremonia, dakdakkel pay ti panagtalekko. 5Nakugitak iti maikawalo nga aldaw kalpasan ti pannakayanakko. Nayanakak nga Israelita iti tribu ti Benjamin. Maysaak a puro a Hebreo. Kas maysa a Fariseo, inannurotko idi ti Linteg dagiti Judio. 6Napasnekak unay idi nga agaramid kadagiti impagarupko a pagayatan ti Dios, ket urayko la indadanes dagiti tattao ti iglesia. No maipapan iti panagtungpal iti Linteg, awan idi ti pakababalawak. 7Ngem dagiti amin nga imbilangko a gunggona, mabigbigko itan nga awan pategda, gapu ken Cristo. 8Wen, ibilangko amin a pukaw tapno magun-odko ti napatpateg nga isu ti pannakaammo ken ni Cristo Jesus nga Apok. Gapu kenkuana, binaybay-akon ti amin a masansan idi nga aramidek. Imbellengko aminen ida a kas rugit tapno, kas kunadan, magun-odko ni Cristo, 9ket awan ti pagkurangan ti pannakikaysak kenkuana. Awanen ti bukodko a kinalinteg, wen, ti kinalinteg a magun-od babaen iti panagtungpal iti Linteg. Adda kaniakon ti kinalinteg a magun-od babaen iti pammati ken ni Cristo; wen, ti kinalinteg nga agtaud iti Dios, ken maibatay iti pammati. 10Ti la tarigagayak isu ti pannakaammok ken ni Cristo, ti pannakapadasko iti pannakabalin ti panagungarna, ti pannakipagsagabak kenkuana ken ti panagbalinko a kas kenkuana iti ipapatayna, 11iti namnamak a mapagungarakto met. 12Diak kunaen a nagballigiakon wenno awanen ti pagkurangak. Ngem itultuloyko nga ikabil ti amin a kabaelak a manggun-od iti gunggona. Daytoy ti panggep nga adda iti panunot ni Cristo Jesus idi inawisnak a sumurot kenkuana. 13Kinapudnona, kakabsat, diak ibaga a naragpatkon daytoy. Aramidek ketdi ti maysa a banag: Lipatek amin a napalabas ket ipakatko ti amin a kabaelak a manggun-od iti adda iti masangoanan. 14Iti kasta, sipipingetak nga agtaray nga agturong iti pagtungpalan tapno magun-odko ti gunggona a yaw-awis ti Dios kadatayo babaen ken Cristo Jesus. 15Ngarud, kastoy met la koma ti riknatay amin a nataengan iti pammati. No adda sumagmamano kadakayo a maigiddiat ti riknana, ilawlawagto ti Dios daytoy. 16Ngem uray no anianto dayta, agtuloytayo nga agturong iti masangoanan kas mayannurot iti mismo a pagalagadan a tinungtungpaltayo agingga ita. 17Itultuloyyo, kakabsatko, ti tumulad kaniak. Impakitamin kadakayo ti umno a pagtuladanyo. Siputanyo a naimbag dagiti sumurot iti daytoy a pagtuladan. 18Namin-adun nga imbagak daytoy kadakayo, ket agsangitak a mangibaga manen nga adu dagiti mangdaddadael iti kaipapanan ti ipapatay ni Cristo iti krus gapu iti kita ti panagbiagda. 19Agtungpaldanto idiay infierno. Ibilangda ngamin a diosda dagiti paggarteman ti bagida. Pagpalangguadda dagiti rebbengda koma ketdi nga ibain, ket dagiti laeng nailubongan a bambanag ti pampanunotenda. 20Ngem datayo, makipagilitayo sadi langit, ket sigagagartayo nga agur-uray iti yaay ti Mangisalakan kadatayo nga aggapu sadi langit, ni Apo Jesu-Cristo. 21Baliwannanto daytoy nakapuy ken matay a bagitayo. Pagbalinennanto a kas iti nagloriaan a bagina babaen iti isu met laeng a pannakabalin a mamagturay kenkuana iti amin a banag.
Copyright
Learn More


text:
NAIMBAG A DAMAG MANEN!
Nabuangayen ti TIMPUYOG DAGITI MANNURAT ITI ILUKO ITI PILIPINAS (TMI Pilipinas) idi Setiembre 25, 2005 a napasamak sadiay CENRO Office, San Isidro, Isabela. Panggep ti TMI Pilipinas ti makibinnulig iti TMI Amerika da Dr. Aurelio Agcaoili, Terry Tugade, Cristino Inay ken Lorenzo Tabin.
Ti kangrunaan a panggep ti TMI (Pilipinas) ket ti naipangruna a panagadal iti estetika ti literatura: CREATIVE WRITING ken LITERARY CRITICISMS.
Iti sabali a bangir, binuangay met ti Quirino Province ti bukodda a tsapter ti TMI idi Setiembre 30, 2005.
Kadagiti dadduma pay a probinsia ken siudad iti Kailokoan, inkissiimda metten iti panangam-amirisda iti pannakabangon iti TMI.
“Ti TMI ket flourescent dagiti arapaap ken kayat a ragpaten dagiti piksionista iti Iluko. Naipangruna koma iti panagadal iti piksion a saan ket sosialan, tsikaan ken bidaan, ” kuna ti bangolan a piksionista taga Baguio City.
“Nabayagakon a makigumGUMIL, ngem tunggal makimitangak, agtagTagalog wenno agingEnglishda met amin. Makapadisganas! Makikamengak la ketdi kadayta TMI, bareng no adda ti lugarmi a saan a nakangato iti adalna, ” kuna met ti dina kayat a mainaganan a sumingsingising (nangab-abak metten) a mannurat.
“No kayat ti TMI, kumappengkami kadakuada” kuna ti agtutubo a dadaulo ti grupo dagiti agdadamo a piksionista iti La Union, Pangasinan ken Ilocos Sur.
“Jim, pls hlp me hw 2 orgnzd local TMI,” inkulit met namindua ti maysa nga agtutubo iti Ilocos Sur. “jaz affiliates ur own wrtrs orgnztion 2 TMI,” insungbatko met a, ta adda met ti grupoda dagitoy nga agtutubo nga awan iti sabali a panggepda no di makasursuro nga agsurat iti sarita ken daniw. Kas iti grupo dagiti sabali pay nga agtutubo, nagagetda pay nga agipatulod kadagiti sinuratda iti Tawid News Magasin. Ket winenko a dagus ti awisda nga innak panaglektiur iti aniaman nga aldaw.
“Suportaram kadi ti TMI?” Saludsod ti taga-Pangasinan, a tunggal salip ket saan a maawan ti naganna iti listaan.
Amin a naimbag a panggep ket suportarantayo. Adda ti karbengan ti amin a mangtunton ti ammona a nasayaat a banag iti bukodna a pamuspusan. Ket no ti makitana a pamuspusan ket ti ikakappengna iti dua wenno ad-adu pay a gunglo dagiti mannurat, saan koma ngarud a mabekkel. Addatayo, agnanaedtayo iti demokratiko a sistema ti gobierno ket nawaya ti asinoman nga agtignay ken agpanunot para iti pagimbaganna ket awan ti karbengan ti asinoman a mangiparit wenno manglapped kenkuana.
Ngem sakbay a makipagkamengka iti TMI, wenno sakbay a buangayen ti asinoman ti lokal tsapter ti TMI, makiuman koma ngarud kadagitoy:
1) JOHN B. BUHAY -
cp# 0918-7528218
wenno agemail iti: johnbuhay@yahoo.com
wenno agsurat iti:
JONH B. BUHAY, Editor
The Valley Journal
100 P. Zamora St., Buag
Bambang 3702 Nueva Vizcaya
2) Atty. Nole Lansangan
Editor, Salinong,
Purok I, Villa Cruz,
3318 San Mateo, Isabela
CP# 0918-5729225
Madaman iti pannakaisagana ti umuna TMI Pilipinas National Convention 2006, a pakaipangrunaan iti panagsurat iti creative writing (Iluko) ken kritisismo-literatura (literary criticisms). Umatipukpok la ketdi a workshop ken panagadal.
Kadagiti mayat a mairaman iti nasao a kombension, makiumanda koma a dagus kadagiti nadakamat a tattao para iti ad-adu pay a detalie.
“Jim, nabuangay kadin TMI Internet (wenno TMI-www wenno TMI virtual)” inyimel met ti maysa pay nga agessem met nga agsurat.
Daytoy ti diak a masungbatan. Yanna kadin aya? Nabugiaw wenno nagpabugiaw iti bugiaw dagiti bugiaw?
Ti panggep ti TMI ket napintas la unay para kadagiti piksionista, sumingsingising ken agessem iti creative writing ken literary criticism. Lalo la unay iti literary criticism, ta kasla saan pay laeng a sisasagana ni Ilokano a makritikar ti sinuratna. Nagruar idi tartaraudi ti 1980s dagiti nagpipintas a kritisismo dagiti naghurado kadagiti salip, ngem gapu ta naganus pay laeng ti panunot ni mannurat nga Ilokano, imbes a dimmur-as ti kritisismo, nangipaay ketdi iti arigengen iti nagbabaetan dagiti hurado ken dagiti nangabak iti salip. Insardeng la ket ngarud ti Bannawag ti agipablaak iti kritisismo agingga iti agdama.
Saan nga ammo ni mannurat nga Ilokano a ti maysa a piksion ket nagkatlo a buklen da mannurat, agbasbasa ken kritiko? Diak a masungbatan...
Ti regget dagiti essem ket agbungada koma iti kumarabukob a tik-ab, a kas daydiay nuang nga immareb-eb iti pakyas wenno waig wenno karayan. Kumarabukob a tik-ab a mangipasngay kadagiti ad-adu pay a henio iti Literatura Ilokana. Ti pannakabuangay ti TMI ket saan nga inaw ti puraw a rabii ti GF no di ket kabinnulig, kasinnallabay, kabinnaklay iti maymaysa a panggep: ti idudur-as ti Literatura Ilokana.
Rebbeng laeng nga iti suli wenno iti kasayaatan iti amin ket awan koma ti lugar ti pinnangatoan iti isbo kadagiti amin a tumaud a gunglo, timpuyog, liga, grupo, “Annak ni...” ken dadduma pay, para iti panangtaginayon ti bukod a dila ken dagiti sumarsaruno a kaputotan....###
Wednesday, October 12, 2005
NAIMBAG A DAMAG MANEN!
NAIMBAG A DAMAG MANEN!
4 comments:
- rva said...
-
mang jim, bareng makapanakto makimiting inton sunday idiay isabela kadayta eleksion ti tmi-filipinas. mariribukanak laeng (diak pay nadamag ken john b.) no apay a TIMPUYOG DAGITI MANNURAT ITI ILUKO" a saan ket a "TIMPUYOG DAGITI MANNURAT NGA ILOKANO" ti panggep a buklen. no ngamin dagiti laeng mannurat iti iluko, limitado. saan no kuan a makapagkameng dagiti saan nga agsursurat iti iluko nupay ilokanoda met a mannurat. kastoy ti immuna a gumil idi, ti GIMONG DAGITI MANNURAT ILUKO, ngem idi kuan nabaliwan kas GUNGLO DAGITI MANNURAT NGA ILOKANO tapno ad-adu ti sakupenna.
sinaludsodkon ken manong terry tugade daytoy a banag ngem awan pay met sungbatna. daydiay ngamin tmi america ken global tmi ket nalawag a "mannurat nga ilokano" ti kameng a saan la a "mannurat iti iluko."
bareng mailawlawagto daytoy a banag.
- 11:24 PM
- jim agpalo, jr. said...
-
dua a rason ti nakitak, Roy:
1) ti focus wenno vision ti TMIF ket para laeng iti creative writing iti Iluko ken Kritisismo iti Iluko, isu nga Iluko
2) typo error ngata -- ta iti umuna a komunikasionda kaniak ket "P" diay Filipinas, ken "Ilokano" 'diay Iluko...ket idi nabaliwan iti "F" nagbaliw met 'diay Ilokano iti Iluko... isu a nalabit a typo error daytoy..
nupay kasta, damagemto a... ken no mabalin ti virtual tsapter... no madi, di usarenrtayon 'diay blogmo a kas tsapter ti internet..
inimbitarandak met a makipaggamulo iti by-laws, ngem diak sigurado a makaumay ta diak ammo ti turturongek idta Isabela, hehehe!
- 6:24 AM
- ariel said...
-
nagimbagen, jim! luktantayon ti templo ti napintas a diskurso iti panagsuratan ken panagamiris.
maipapan iti kuna ni RVA, saan a panggep ti TMI a limitaran ti konsepto. isu ngarud nga officially: "timpuyog dagiti mannurat nga ilokano" daytoy tapno iti kasta ket mannakairamraman/mangiramraman (positive sense, inclusive) saan ketdi a mangiwalwalin (exclusive).
theoretically, ilokano become an embodying metaphor of the nexus between the lukong/ilukong and sang-at/bantay/gorot/gulod.
well, we move on from here. let the exchange and diffusion of ideas begin.
- 10:56 PM
- jim agpalo, jr. said...
-
koman a, apo ariel... idi inruarko dagidiay librok, nagadu nga agtutubo ken agtarigagay a mayat nga agsursuro nga agsurat... ket siak pay ketdin ti rengrengenda... mayat a, apo ariel no inawentayo ti henio ti literatura ilokana... adda me ti online dagiti "annak ni bucaneg" dagiti agtutubo a mannurat iti Ilocos Sur-Pangasinan-La Union ngem awan la ti mangiwanwan kadakuada...
- 6:17 AM


text:
DAGITI MASURSUROK ITI BIBLIA
DAGITI MASURSUROK ITI BIBLIA
Ti Baby a ni Jesus
Kanayonan Manipud iti Daytoy a Koleksion
Ti Tallo a Hebreo
Tulongam ti anakmo a mangtarus no apay a saan a nagdayaw da Sidrac, Mesac, ken Abednego iti estatua nga impaaramid ti ari.
Ti 12 nga Apostol
Tulonganyo ti anakyo a mangikabesa iti nagnagan dagiti apostol ni Jesus.
Oras nga Agay-ayam Wenno Agtalna
Makatulong daytoy a daniw tapno maisurom ti anakmo a ti Kingdom Hall ket saan a lugar a pagtaraytarayan wenno pagay-ayaman.


text:
Monday, October 14, 2013
Panangtaldiap Kenni Frank Richard Stockton
Maysa kadagiti piksionista nga intay pagraeman ket ni Frank Richard Stockton. Nalabit a saan nga am-ammo ti kaaduan isuna, ta saan a nalatak wenno saan a pagdidinnamagan ti naganna a kas dagiti dadduma a mannurat, ngem ti maysa kadagiti saritana ti maysa kadagiti kapipintasan nga ababa a sarita at all times, sarita a para kadagiti ubbing uray nanakman. Pinulpullon a tawen ti napalabas, ngem ti saludsod iti sarita agtultuloy pay laeng a saludsod, dipay nasungbatan agingga iti agdama iti laksid a nagadun a nangpadas iti a nangibuksil iti manon a henerasion.
Agam-amirisak met kadagiti sarita, ngem itoy nalatak a saritana, aminek a nagbalinak nga appigud, awan ti pinal a masaok no di laeng mangkudkod ti di met nagatel a tuktok kabayatan iti agraraay nga isem. Imbaskagna ti parikut ti sarita ngem ti solusion itoy ket intednan kadagiti agbasbasa ta makaammodan a mangigibus.
Itay laeng nabiit, nagbasaak kadagiti saritana maipapan iti paskua—adda sumagmamano a saritana itoy. Agsapsapultayo ngamin iti naisalsalumina a sarita a maipapan iti paskua ta isu ti napapanawen. Nalagiptayo isuna, ni Frank Richard Stockton, ta kadagiti napalabsantayon a saritana, pinespesna met ti muging, iti ababa a pannao pinagpanunotnatayo iti husto.
Wen, maysa ni Stockton kadagiti mannurat a nangipasuli iti didaktiko wenno dagiti nasalimuot ken mammagbaga a sarita wenno dagiti sarita a saan nga umayon iti moralizing technique.
Ken ni Stockton, gutugotenna dagiti readers nga agpanunot iti rumbeng a mapasamak. Daytoyen ti istilona nga agsurat. Saanna nga ibaga iti sarita ti kayatna nga ibaga no di ket iladawanna ket makaammon ni agbasa a manginterpret no ania ti maitutop.
Adu dagiti sarita ni Stockton. Maysa kadagitoy ti simmarut iti immatang dagiti adu a komentarista, kritika, nalaing iti analysis, ken dadduma a teoria ken aspeto iti literatura, ti saritana a ‘The Lady or the Tiger’. Ngem kadagitoy amin a sinurat, kritika, komentario, analysis, interpretation, ken dadduma pay ket saanda unay a nakaited iti makapatik-ab a paggibusan ti sarita. Agtultuloy latta, ken agnanayon latta a sibibiag ti saludsod:The Lady or the Tiger?
Iti sinurattayo iti daytoy met la kulom ken karaman iti koleksion iti Iti Duyog Ti Singasing II, nasuroken sa maysa a dekada ti napalabas, nairaman daytoy a saritana a kas ehemplo dagiti inawagantayo iti sarita nga awan iti paggibusanna. Open ending. Saan a naggibus. Inpatudonna kadagiti agbasbasa nga isunadan iti makaammo a mangigibus ti sarita—ta kas kunana iti paggibusan ti sarita: The question of her decision is one not to be lightly considered, and it is not for me to presume to set myself up as the one person able to answer it. And so I leave it with all of you: Which came out of the opened door - the lady, or the tiger?
If you liked this story, please let others know.
Isu nga adu ti mangayat ta nagpipinnasaanen no ania iti rumbeng a rumuar iti maluktan a ridaw, ti babai wenno ti tigre. Nagpipinnasaan, nga agingga itoy nga aldaw ket agtultuloy iti panagayat itoy a sarita, ta awan ngarud ti umno ken maitutop a sungbat ti saludsod.
Dina met imbaga ita ti naggibusanna no di ket impatudonnan kadagiti agbasbasa iti umno a paggibusan segun iti pannakaawatda iti sarita. Iti rigatna wenno ganasnan a, ta dagiti nanginterpret itoy a sarita, saan a maikaited makapnek a panagtik-ab. Ta kaaduanna ket kabukbukodan nga pannakaawat, analysis ken interpretation. Ngem kaasitgan iti riknak dagiti nangilawlawag babaen iti character analysis kadagiti agbibiag. Ta logical a sungbat no ammon iti kinaasino dagiti agbibiag ken ammom ti ugali ken tabasda, isu met iti pakaammoan ti kinataoda, ti ugalida ken panagdesdesision.
Kastoy kadi dagiti open ending a paggibusan? Ay, saan laeng a mapespes ti muging iti kapapanunot iti rumbeng a paggibusan itoy no di ket saan a mabatok ti kaimudinganna ta daytan a talaga ti talugading ti sarita. Imbes a maray-awka, maganasanka, nairayoka, naimpluensiaan wenno aniaman, pinagpanunotnaka ketdi iti husto. Banag a naisalsalumina a sarita.
Isu a saan nga agkupas ti karisma ti literatura ta adda dagiti naputar iti yuyeng ti naadalem pampanunot. Ket kuna ni Brian Aldiss, “There are two kinds of writers: those that make you think, and those make you wonder.” Pinespesna ti muging amin a nakabasan kadaytoy a sarita.@
Posted by Ka Iddo at 5:23 PM
No comments:
Subscribe to: Post Comments (Atom)


text:
“Dagitoy a Banag Italekmo Kadagiti Matalek a Lallaki”
“Dagitoy a banag italekmo kadagiti matalek a lallaki, a, kalpasanna, makaanayto a kualipikado a mangisuro iti sabsabali.”—2 TIM. 2:2.
KANTA: 123, 53
1, 2. Ania ti pangibilangan ti adu a tattao iti trabahoda?
PARA iti kaaduan, marukod ti pateg ti maysa sigun iti trabaho wenno posisionna. Iti dadduma a kultura, no makiam-ammoda iti maysa a tao, masansan a daytoy ti umuna nga isaludsodda, “Ania ti trabahom?”
2 No dadduma, deskribiren ti Biblia dagiti tattao sigun iti trabahoda. Kas pagarigan, natukoy ni “Mateo nga agsingsingir iti buis”; ni “Simon, maysa nga agkurkurti iti lalat”; ken ni “Lucas a dungdungnguen a mangngagas.” (Mat. 10:3; Ara. 10:6; Col. 4:14) Nadeskribir met ti dadduma sigun iti inted ti Dios nga annongen wenno pribilehioda. Mabasatayo ti maipapan kada Ari David, propeta Elias, ken apostol Pablo. Impategda ti inted ti Dios nga annongenda. No adda naited kadatayo a pribilehio, ipategtayo met koma dayta.
3. Apay a dagiti nataengan masapul a sanayenda dagiti ub-ubing a kakabsat? (Kitaen ti ladawan iti rugi ti artikulo.)
3 Adu kadatayo ti mangipatpateg iti trabaho a naited kadatayo ken kayattayo nga itultuloy nga aramiden dayta. Ngem nakalkaldaang ta manipud idi kaaldawan ni Adan, lumakaytayon ket sabalin ti mangituloy iti dati nga ar-aramidentayo. (Ecl. 1:4) Gapu iti dayta, maipaspasango ita dagiti pudno a Kristiano iti nagduduma a narigat a kasasaad. Nakasaksaknapen ti trabaho dagiti adipen ni Jehova ken adun ti ramanenna dayta. No adda dagiti baro a trabaho wenno annongen, kasapulan met ti panagsursuro iti baro a pamay-an a panangaramid kadagita—kas iti panangusar iti moderno a teknolohia. Mabalin a marigatan ti dadduma a nataengan a makidanggay kadagita a panagrang-ay. (Luc. 5:39) Kasta met, normal laeng a kumapuy ti dadduma bayat nga agmataenganda. (Prov. 20:29) Gapuna, maipakita dagiti nataengan a kakabsat ti ayat ken pagsayaatanda no sanayenda dagiti ub-ubing a kakabsat a mangibaklay kadagiti dakdakkel a responsabilidad.—Basaen ti Salmo 71:18.
4. Apay a marigatan ti dadduma a mangitalek iti responsabilidad? (Kitaen ti kahon a “ No Apay a Saan a Kayat ti Dadduma ti Mangsanay.”)
4 Mabalin a narigat para kadagiti addaan iti annongen ti mangitalek iti responsabilidad kadagiti ub-ubing a kakabsat. Adda dagiti maamak a mapukawda ti trabaho nga ipatpategda. Madanagan met ti dadduma ta mabalin a saanen a nasayaat ti resulta ti trabaho no saanen nga isuda ti mangaramid iti trabaho. Pampanunoten met ti dadduma nga awan tiempoda a mangsanay. Kadagiti met ub-ubing a kakabsat, masapul nga agan-anusda no saanda a maikkan iti kanayonan a responsabilidad.
5. Ania dagiti saludsod a mausig iti daytoy nga artikulo?
5 Gapuna, kasano a matulongan dagiti natataengan dagiti ub-ubing a kakabsat a mangibaklay iti kanayonan a responsabilidad, ken apay a napateg dayta? (2 Tim. 2:2) Apay a napateg a maaddaan dagiti ub-ubing a kakabsat iti nasayaat a kababalin bayat a tultulongan ken agsursuroda kadagiti aduan iti kapadasan a kakabsat? Usigentayo no kasano nga insagana ni Ari David ti anakna a mangibaklay iti napateg a responsabilidad.
INSAGANA KEN SINUPORTARAN NI DAVID NI SOLOMON
6. Ania idi ti kayat nga aramiden ni Ari David, ngem ania ti imbaga ni Jehova?
6 Kalpasan ti adu a tawen nga awan ti permanente a nagnaedan ni David, nagbalin nga ari ket nagnaed iti komportable a balay. Nalidayan ni David gapu ta awan ti “balay,” wenno templo, a naaramid para ken Jehova. Dayta ti makagapu a kayatna ti mangibangon iti templo ket imbagana ken propeta Natan: “Adtoy agnanaedak iti balay a sedro, ngem ti lakasa ti tulag ni Jehova adda iti sirok dagiti lupot ti tolda.” Imbaga ni Natan: “Isuamin nga adda ita pusom aramidem, ta adda kenka ti pudno a Dios.” Ngem imbilin ni Jehova ken Natan nga ibagana ken David: “Saanto a sika ti mangibangon maipaay kaniak iti balay a pagnaedak.” Nupay impasigurado ni Jehova nga itultuloyna a bendisionan ni David, inkeddengna a ti anak ni David a ni Solomon ti mangaramid iti templo. Ania ti reaksion ni David?—1 Cron. 17:1-4, 8, 11, 12; 29:1.
7. Ania ti reaksion ni David iti bilin ni Jehova?
7 Saan nga impaidam ni David ti suportana iti proyekto, ken saan a napateg kenkuana no asino ti mapadayawan iti pannakaibangon ti templo. Kinapudnona, ti templo ket naawagan idi agangay a templo ni Solomon, saan a templo ni David. Nupay mabalin a nadismaya ni David ta saanna a naaramid ti kayatna, naan-anay a sinuportaranna ti proyekto. Timmulong a nangorganisar kadagiti trabahador ken nagurnong iti landok, gambang, pirak, balitok, ken kayo a sedro. Pinaregtana pay ni Solomon ket imbagana: “Ita, anakko, adda koma kenka ni Jehova, ket masapul nga agbalinka a naballigi ket ibangonmo ti balay ni Jehova a Diosmo, kas iti sinaona maipapan kenka.”—1 Cron. 22:11, 14-16.
8. Apay a mabalin a pinanunot ni David a saan a kualipikado ni Solomon, ngem ania ti inaramidna?
8 Basaen ti 1 Cronicas 22:5. Mabalin a pinanunot ni David a saan a kualipikado ni Solomon a mangidaulo iti dayta a napateg a proyekto. Ngamin, masapul nga agbalin a “naringbaw iti kinatan-ok” ti templo, ngem agtutubo ken bassit pay idi ti kapadasan ni Solomon. Nupay kasta, ammo ni David a tulongan ni Jehova ni Solomon tapno maitungpalna ti trabaho a naited kenkuana. Isu nga inaramid ni David ti amin a kabaelanna a tumulong ket nangisagana iti nakaad-adu a materiales.
MARAGSAKAN A MANGSANAY ITI SABSABALI
9. Kasano nga agbalin a naragsak dagiti natataengan a mangipasa iti responsabilidad? Iyilustrarmo.
9 Saan koma a nadagsen ti rikna dagiti natataengan no masapul nga iyawatdan ti annongenda kadagiti ub-ubing a kakabsat a lallaki. Ngamin, pagsayaatan ti organisasion no masanayda a mangibaklay iti responsabilidad. Maragsakan koma dagiti nadutokan a lallaki no kualipikadon dagiti sinanayda a mangitungpal iti trabaho. Kas panangyilustrar, panunotem ti maysa nga ama a mangisursuro iti anakna nga agmaneho. Idi bassit pay laeng ti ubing, ob-obserbaranna ti amana. Idi dimmakkelen, ilawlawagen ti amana ti ar-aramidenna. Idi adda lisensianan, mabalinnan ti agmaneho bayat nga isursuro ti amana no ania pay ti aramidenna. Mabalin nga agsinnublatda nga agmaneho, ngem inton agangay, masansan wenno kanayon pay ketdin nga isun ti agmaneho para iti lumakayen nga amana. Maragsakan ti masirib nga ama uray sublatan ti anakna ken saan a nadagsen ti riknana a ti anaknan ti agmaneho. Maragsakan met dagiti natataengan no adda masanayda a mangaramid kadagiti responsabilidad iti organisasion.
10. Kasano a minatmatan ni Moises ti dayaw ken autoridad?
10 Liklikan koma dagiti nataengan ti agbalin a naimon. Usigentayo ti reaksion ni Moises idi nangrugi nga agakem kas mammadto ti dadduma nga Israelita. (Basaen ti Numeros 11:24-29.) Kayat ida a lapdan ni Josue, a katulongan ni Moises. Pinanunotna nga ag-agawenda ti autoridad ni Moises ken ti dayaw a para kenkuana. Ngem imbaga ni Moises: “Agim-imonka kadi maipaay kaniak? Saan, tarigagayak nga amin a tattao ni Jehova mammadtoda, agsipud ta ikabil ni Jehova ti espirituna kadakuada!” Nabigbig ni Moises a pagayatan dayta ni Jehova. Imbes a maiturong kenkuana ti dayaw, kayat ni Moises a maipaayan koma iti isu met laeng a naespirituan a sagut ti amin nga adipen ni Jehova. Kas ken Moises, saan kadi a maragsakantayo no maited iti dadduma ti pribilehio a mabalin koma a naited kadatayo?
11. Ania ti imbaga ti maysa a kabsat maipapan iti panangipasa iti responsabilidadna?
11 Ita, adu a nagaget a kakabsat a lallaki ti nagserbi iti adun a dekada ken nangsanay iti dadduma a mangaramid iti kanayonan a trabaho. Kas pagarigan, nagserbi ni Peter iti amin-tiempo iti nasurok a 74 a tawen. Tallopulo ket lima a tawen a nagserbi iti maysa a sanga nga opisina idiay Europe. Adu a tawen nga isu ti overseer ti Service Department. Ngem nayawat itan dayta a responsabilidad iti ub-ubing a kabsat a ni Paul, nga adu a tawen a katrabahuan ni Peter. Ania ti narikna ni Peter iti dayta a panagbalbaliw? Imbagana, “Maragsakanak ta adda dagiti kakabsat a nasanay a mangibaklay iti nadagdagsen a responsabilidad ken nagsayaat ti panangitungpalda iti trabahoda.”
IPATEG DAGITI NATATAENGAN
12. Ania ti maadaltayo iti salaysay ti Biblia maipapan ken Rehoboam?
12 Idi natay ni Solomon, nagbalin nga ari ti anakna a ni Rehoboam. Idi agkasapulan ni Rehoboam iti tulong no kasano nga itungpalna ti responsabilidadna, nagpabalakad nga umuna kadagiti lallakay. Ngem dina inawat ti balakadda! Imbes ketdi, dimngeg iti balakad dagiti kasadaranna a katulonganna idi. Nagdakes ti nagbanagan dayta. (2 Cron. 10:6-11, 19) Ania ti maadaltayo? Nainsiriban nga agpatulong ken ikabilangan ti balakad dagiti natataengan ken aduan kapadasan. Nupay saan a kasapulan a marikna dagiti ub-ubing a masapul a surotenda dagiti dati a pamay-an iti panangasikaso kadagiti bambanag, saanda koma a dagus a laksiden ti balakad dagiti natataengan.
13. Kasano a makitinnulong dagiti ub-ubing a kakabsat kadagiti natataengan?
13 Mabalin a karaman dagiti natataengan iti trabaho nga idadauluan ti dadduma nga ub-ubing a kakabsat. Nupay nagbaliwen ti akem dagiti ub-ubing a kakabsat, makatulong iti panagdesisionda no agpabalakadda nga umuna kadagiti nataengan ta adun ti pannakaammo ken kapadasanda. Idi sinuktan ni Paul, a nadakamat itay, ni Peter kas overseer iti maysa a departamento iti Bethel, kinunana, “Iwaywayaak ti agpabalakad ken Peter, ken iparparegtak iti dadduma iti departamento a kasta met ti aramidenda.”
14. Ania ti masursurotayo iti panagtinnulong da Timoteo ken apostol Pablo?
14 Ub-ubing ni Timoteo ngem ni apostol Pablo, ken adu a tawen a nagkaduada iti trabaho. (Basaen ti Filipos 2:20-22.) Insurat ni Pablo kadagiti taga-Corinto: “Ibaonko kadakayo ni Timoteo, yantangay isu ti dungdungnguen ken matalek nga anakko iti Apo; ket ipalagipnanto kadakayo dagiti pamay-ak mainaig ken Kristo Jesus, no kasano a mangisursuroak iti isuamin a lugar iti tunggal kongregasion.” (1 Cor. 4:17) Ipakita dayta a nagsayaat ti panagtinnulong da Pablo ken Timoteo. Inwayaan ni Pablo nga isuro ken Timoteo ti ‘pamay-anna mainaig ken Kristo.’ Nakasursuro ni Timoteo ket impatpateg ni Pablo. Nagtalek ni Pablo a kabaelan ni Timoteo a tulongan dagiti taga-Corinto tapno mataginayonda ti espiritualidadda. Nagsayaat a tuladen dayta dagiti panglakayen bayat a sansanayenda ti dadduma a mangidaulo iti kongregasion.
ADDA AMIN PASETTAYO
15. Kasano a makatulong kadatayo ti balakad ni Pablo kadagiti taga-Roma no maapektarantayo iti panagbalbaliw?
15 Agbibiagtayon iti makapagagar a tiempo. Rumangrang-ay ti organisasion ni Jehova ditoy daga, ket kakuykuyog dayta ti panagbalbaliw. Maapektarantayo kadagita a panagbalbaliw ngem agtalinaedtayo koma a napakumbaba, ken sipapanunottayo iti pagayatan ni Jehova, saan ket a ti kayattayo. Agresulta dayta iti panagkaykaysa. Insurat ni Pablo kadagiti Kristiano idiay Roma: “Ibagak iti tunggal maysa kadakayo dita a saanna a panunoten nga ad-adda ti bagina ngem iti rebbengna a panangpanunot; no di ket agpanunot tapno maaddaan iti nasimbeng a panagpampanunot, tunggal maysa kas imbunong ti Dios kenkuana a rukod ti pammati. Ta no kasano nga iti maysa a bagi addaantayo ti adu a kameng, ngem dagiti kameng saanda nga agpapada amin iti pakausaran, kasta met a datayo, nupay adutayo, ket maysa a bagi a naikaykaysa ken Kristo, ngem agkikinnameng iti maysa ken maysa.”—Roma 12:3-5.
16. Ania ti mabalin nga aramiden dagiti natataengan, ub-ubing a kakabsat, ken assawa a babbai tapno agtalinaed ti talna ken panagkaykaysa iti organisasion ni Jehova?
16 Ngarud, aniaman ti kasasaadtayo, suportarantayo koma ti Pagarian ni Jehova ken aramidentayo ti trabaho a naited kadatayo. Dakayo a natataengan, sanayenyo dagiti ub-ubing a kakabsat a mangibaklay iti responsabilidad. Dakayo nga ub-ubing, awatenyo ti trabaho a maitalek kadakayo, ken agbalinkayo a napakumbaba ken raemenyo dagiti natataengan. Ken dakayo nga assawa a babbai, tuladenyo ti asawa ni Aquila a ni Priscila, a kanayon a nangsuporta iti asawana idi nagbalbaliw ti kasasaadda.—Ara. 18:2.
17. Ania ti imbaga ni Jesus a maaramidan dagiti adalanna, ken apay a sinanayna ida?
17 No maipapan iti panangsanay iti sabsabali tapno maibaklayda ti kanayonan a responsabilidad, awanen ti nasaysayaat pay nga ulidan ngem ni Jesus. Ammona nga agpatingga ti ministeriona ditoy daga ken ituloy ti dadduma ti trabahona. Nupay imperpekto dagiti adalanna, nagtalek kadakuada ken imbagana a dakdakkel ti maaramidanda ngem iti naaramidanna. (Juan 14:12) Sinanayna ida a naimbag, ket naikasabada ti naimbag a damag iti adu a nasion.—Col. 1:23.
18. Ania a trabaho ti aramidentayto iti masanguanan, ken ania ti mabalintayo a pakipasetan ita?
18 Kalpasan a natay ni Jesus, napagungar idiay langit ket naikkan iti ad-adu a trabaho ken autoridad nga “adayo a nangatngato ngem iti tunggal gobierno ken autoridad ken pannakabalin ken kinaapo.” (Efe. 1:19-21) No mataytayo a matalek sakbay ti Armagedon, mapagungartayto iti baro a lubong. Adunto a makaparagsak a trabaho ti aramidentayo. Ngem ita, adda nagpateg a trabaho a pakipasetantayo—ti panangikasaba iti naimbag a damag ken panangaramid iti ad-adalan. Isu nga ubingtay man wenno nataengan, agtultuloy koma nga ‘aduantayo iti aramiden iti trabaho ti Apo.’—1 Cor. 15:58.


text:
Mabuhay, Zamboanga Sibugay
Ti Mabuhay ket maysa a maika-4 a klase klase nga ili iti probinsia ti Zamboanga Sibugay iti Filipinas.
Dagiti baranggay[urnosen | urnosen ti taudan]
Ti Mabuhay ket nabennebenneg iti 18 a barbaranggay.[2]
- Abunda
- Bagong Silang
- Bangkaw-bangkaw
- Caliran
- Catipan
- Kauswagan
- Ligaya
- Looc-Barlak
- Malinao
- Pamansaan
- Pinalim (San Roque)
- Poblacion
- Punawan
- Santo Niño (Caliran)
- Sawa
- Sioton
- Taguisian
- Tandu-Comot (Katipunan)
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Zamboanga Sibugay". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 17 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Zamboanga Sibugay". Datos ti Populasion ti Ili. Dibision ti Panagsukisok ti LWUA. Naala idi 17 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
MANIPUD ITI ARCHIVES
Agbannawag ti Lawag iti Pagilian a Pagsingisingan ti Init
IDI Septiembre 6, 1926, maysa a Japanese a pilgrim (agdaldaliasat a manangaywan) nga agnanaed iti Estados Unidos ti nagsubli idiay Japan kas misionero. Agur-uray kenkuana ti kakaisuna nga agsussuskribir iti The Watch Tower a nangirugi iti maysa a grupo ti panagadal iti Biblia iti siudad ti Kobe. Naangay ti damo nga asamblea dagiti Estudiante ti Biblia iti dayta a siudad idi Enero 2, 1927. Adda 36 a timmabuno, ket 8 ti nabautisaran. Anian a nagsayaat a pangrugian! Ngem kasano a maikasaba daytoy bassit a grupo ti lawag ti kinapudno iti 60 milion nga agnanaed iti Japan?
Idi Mayo 1927, inrugi dagiti nareregta nga Estudiante ti Biblia ti mangasaba iti publiko ken inyawisda ti agsasaruno a lektiur a naibatay iti Biblia. Para iti umuna a palawag, a maangay iti Osaka, nangaramid dagiti kakabsat iti dadakkel a karatula kadagiti lansangan iti intero a siudad ken nangipatulodda iti 3,000 nga imbitasion kadagiti prominente a tattao. Nagibunongda iti 150,000 a polieto ken inyawisda ti palawag kadagiti kangrunaan a pagiwarnak ti Osaka ken iti 400,000 a tiket ti tren. Iti aldaw ti palawag, dua nga eroplano ti nagitinnag iti 100,000 a polieto iti intero a siudad. Agarup 2,300 ti dimngeg iti palawag a napauluan “Ti Pagarian ti Dios Asidegen.” Napusek ti Osaka Asahi Hall ket agarup 1,000 ti saanen a nakastrek ta awanen ti pagtugawanda. Kalpasan ti palawag, nasurok nga 600 ti nagbati para iti saludsod-ken-sungbat a paset. Iti simmaruno a bulbulan, adda dagiti naaramid a palawag publiko iti Kyoto ken dadduma pay a siudad iti makinlaud a Japan.
Idi Oktubre 1927, nangyurnos dagiti Estudiante ti Biblia kadagiti palawag idiay Tokyo. Nagiwarasda manen iti imbitasion kadagiti nalatak a tattao—pakairamanan ti primero ministro, dagiti miembro ti parliamento, ken dagiti lider ti relihion ken militar. Nagaramatda pay kadagiti poster, pagiwarnak, ken 710,000 a polieto. Agdagup iti 4,800 ti timmabuno kadagiti tallo a lektiur iti kabesera ti Japan.
NAREREGTA A COLPORTEUR
Dakkel ti naaramidan dagiti colporteur (payunir) iti pannakaidanon ti mensahe ti Pagarian kadagiti pagtaengan. Ni Matsue Ishii, maysa kadagiti kaunaan a colporteur idiay Japan, ken ni Jizo a lakayna, winanasda ti agarup 75 a porsiento ti Japan, manipud Sapporo agingga iti Sendai, Tokyo, Yokohama, Nagoya, Osaka, Kyoto, Okayama, ken Tokushima. Nagkawes iti kimono ni Sister Ishii ken ti maysa a bakbaket a sister, ni Sakiko Tanaka, iti ibibisitada kadagiti nangato nga opisial ti gobierno. Maysa kadagidiay nga opisial ti nagkiddaw iti 300 a set ti libro a The Harp of God ken Deliverance para kadagiti libraria ti pagbaludan.
Inawat da Katsuo ken Hagino Miura dagiti libro nga inted ni Sister Ishii ket dagus a nabigbigda ti kinapudno. Nabautisaranda idi 1931 ken nagbalinda a colporteur. Da Haruichi ken Tane Yamada, ken ti adu pay a kakabagianda, inawatda ti mensahe ti Pagarian sakbay ti 1930. Nagbalin a colporteur dagiti agassawa a Yamada, ken nagserbi met ti balasangda a ni Yukiko iti Bethel iti Tokyo.
DADAKKEL KEN BABASSIT A “JEHU”
Nakangingngina idi dagiti lugan ken narigat ti dalan. Isu a nagusar ni Kazumi Minoura ken ti dadduma pay nga agtutubo a colporteur kadagiti balay a lugan nga awan makinana. Pinanagananda dagitoy iti “Jehu,” ti napaspas ti panagpatarayna a kumakaruahe ken nagbalin nga ari iti Israel. (2 Ar. 10:15, 16) Adda tallo a Dakkel a Jehu a 2.2 metro (7.2 pie) ti kaatiddogna, 1.9 metro (6.2 pie) ti kaakabana, ken 1.9 metro (6.2 pie) ti kangatona ken makalaon iti innem a colporteur. Kasta met, adda 11 a Bassit a Jehu a naaramid iti Bethel iti Japan. Guyoden daytoy ti bisikleta ken makalaon laeng iti dua a tao. Kuna ni Kiichi Iwasaki a timmulong a nangaramid kadagiti Jehu: “Ti tunggal Jehu ket addaan iti tolda kasta met iti bateria ti lugan para iti silaw.” Isilsilnag dagiti colporteur ti lawag ti kinapudno iti intero a Japan nga idurduron ken guyguyodenda dagiti Jehu a sumang-at ken sumalog iti bambantay ken tantanap manipud Hokkaido iti amianan agingga iti Kyushu iti abagatan.
Kinuna ti colporteur a ni Ikumatsu Ota: “No makadanonkami iti maysa nga ili, ibatimi ti Jehu iti igid ti karayan wenno iti nawaya a lugar. Ti umuna a papananmi ket dagiti prominente a tattao, kas iti mayor, sa isarunomi a papanan dagiti pagtaengan tapno itukonmi dagiti literaturatayo. Kalpasanna, umakarkamin iti sumaruno nga ili.”
Ti immuna nga asamblea daydi bassit a grupo ti 36 nga Estudiante ti Biblia iti Kobe ket maysa nga “aldaw dagiti babassit a banag.” (Zac. 4:10) Lima laeng a tawen kalpasanna—idi 1932—103 a colporteur ken agibumbunannag iti Japan ti nangireport a nakaipaimada iti nasurok a 14,000 a libro. Ita, addan organisado a panangasaba kadagiti siudad ti Japan, ken gistay 220,000 nga agibumbunannag ti mangisilsilnag iti silawda iti intero a Pagilian a Pagsingisingan ti Init.—Manipud iti archives-tayo iti Japan.


text:
Nicolaas Laurens Burman
Ni Nicolaas Laurens Burman (1734–1793) ket maysa idi nga Olandes a botaniko.
Isu ket anak a lalaki ni Johannes Burman (1707–1780). Sinarunona ti amana iti tugaw ti botania idiay Athenaeum Illustre ti Amsterdam., aken idiay Hortus Botanicus. Isu ket timmuloy iti panagsurat a kinaduaanna ni Carolus Linnaeus, ken kimmuyog kaniana idiay Unibersidad ti Uppsala idi 1760. Isu ti mannurat kadagit nadumaduma nga obra a maniraman ti Specimen botanicum de geraniis (1759) ken ti Flora Indica (1768) a kanungpalan a kinompleto babaen ni Johann Gerhard Koenig (1728–1785).
Dagiti nagibasaran[urnosen | urnosen ti taudan]
- ^ "Panag-usisa ti Mannurat para kenni 'Burm.f.'". International Plant Names Index.
- "Nicolaas Laurens Burman". Author Details. International Plant Names Index. 3 Marso 1991.


text:
1Ti ayat ngarud ti ipangrunayo a gun-oden. Tarigagayanyo dagiti naespirituan a sagut, nangruna ti saguday a mangasaba. 2Ti agsao iti sabali a pagsasao, saan a dagiti tattao ti kasaona no di ket ti Dios agsipud ta awan makaawat kenkuana. Ar-aramatenna ti pannakabalin ti Espiritu nga agsao maipapan kadagiti bambanag a narigat a maawatan. 3Ngem ti mangipakaammo iti mensahe ti Dios, kasaona dagiti tattao ket tulongan, bagbagaan ken liwliwaenna ida. 4Ti tao nga agsao iti sabali a pagsasao, ti la bagina ti tulonganna. Ngem ti agsao iti mensahe ti Dios, tulonganna ti entero nga iglesia. 5Kayatko a makasaokayo amin iti karkarna a pagsasao, ngem kaykayatko a maaddaankayo iti pannakabalin a mangipakaammo iti mensahe ti Dios. Ad-adda a makatulong ti tao nga agsao iti mensahe ti Dios ngem ti agsao iti karkarna a pagsasao—malaksid no adda naitallaong a makailawlawag iti kayatna a sawen tapno matulongan ti entero nga iglesia. 6Kas pangarigan no umayak kadakayo, kakabsatko, ania ti pagimbagan a maitedko kadakayo no agsaoak iti sabali a pagsasao? Awan! Wen, awan, malaksid no ipakaammok kadakayo ti maysa a mensahe nga impaltiing ti Dios wenno adda ibagak a sirmata wenno naipaltiing a kaskasaba wenno pannursuro. 7Uray dagiti awan biagna a pagtokaran, a kas iti fluta ken iti arpa, kasano nga adda makaammo iti matoktokar a musika no di nalawag ti pannakatokarna? 8No di nalawag ti pannakapuyot ti trumpeta, siasino ti agsagana a makigubat? 9Kasta met kadakayo, kasano nga adda makaawat iti sasawenyo no saan a matarusan ti sarsaritaenyo iti karkarna a pagsasao? Agpukaw a kas asuk dagiti balikasyo. 10Agduduma dagiti pagsasao iti lubong, ngem adda kaipapanan ti tunggal maysa. 11Ngem no diak ammo ti pagsasao a maar-aramat, ganggannaet kaniak ti agsasao ken ganggannaetak met kenkuana. 12Gapu ta aggagarkayo a maaddaan kadagiti sagut ti Espiritu, ipangpangrunayo ngarud nga aramaten dagiti sagut a makatulong iti panagdur-as ti iglesia. 13Ngarud, ti tao nga agsao iti karkarna a pagsasao, nasken nga agdawat iti pannakabalin a mangilawlawag iti kayatna a sawen. 14Ta no agkararagak iti sabali a pagsasao, pudno nga agkararag met ti espirituk, ngem saan a maitunos ti panunotko. 15Ania ngarud ti aramidek? Agkararagak a buyogan ti espirituk ken ti panunotko. Agkantaak a danggayan ti espirituk ken ti panunotko. 16No agyamanka iti Dios babaen iti espiritu laeng, kasano a sumungbat iti “Amen” ti kadawyan a tao a makigimgimong kadakayo iti kararag ti panagyaman no dina maawatan ti sasawem? 17Uray no napintas ti kararagmo nga agyaman iti Dios, pulos a saan a matulongan dayta a tao. 18Agyamanak iti Dios ta ad-adda a naparaburanak iti pannakabalin nga agsao kadagiti karkarna a pagsasao ngem ti uray siasino kadakayo. 19Ngem iti iglesia, kaykayatko ti agsao iti lima a balikas a maawatan tapno masursuroan dagiti karkarna, ngem iti agsao iti rinibribu a balikas iti sabali a pagsasao. 20Saan koma nga inuubing ti panagpampanunotyo, kakabsatko. Agbalinkayo laeng nga ubbing nga awan ammona no maipapan iti kinadakes, ngem nataengan koma ti panagpampanunotyo. 21Nailanad daytoy iti Nasantoan a Surat: “Kasaokto dagitoy a tattaok, kuna ti Apo, babaen kadagiti tattao a sabali ti pagsasaona, Ken babaen kadagiti bibig dagiti ganggannaet. Ngem uray no kasta, saandakto nga ipangag.” 22Ngarud, ti panagaramat iti karkarna a pagsasao, saan a pagilasinan kadagiti mamati, no di ket kadagiti saan a mamati. Ti pannakabalin a mangipakaammo iti mensahe ti Dios, pagilasinan kadagiti mamati, saan a kadagiti di mamati. 23No ngarud aggigimong ti entero nga iglesia ket agsao amin iti karkarna a pagsasao, ipagarup dagiti awan pammatina a makigimong nga agmauyongkayo. 24Ngem no ti mensahe ti Dios ti sarsaritaen ti amin, ket maitallaong ti awan pammatina, maallukoyto nga isu ket maysa a managbasol. Maukomto babaen kadagiti amin a mangngegna. 25Maiparangarangto dagiti palimed ti pusona ket agtamedto nga agdaydayaw iti Dios a kunana, “Pudno nga adda kadakayo ti Dios!” 26Ania ti kayatko a sawen, kakabsatko? No aggigimongkayo, adda koma ited ti tunggal maysa: himno, pannursuro, paltiing ti Dios, mensahe iti sabali a pagsasao wenno panangilawlawag iti naisao. Masapul a maaramid amin dagitoy a pangtulong iti iglesia. 27No adda agsao iti sabali a pagsasao, saan koma a nasursurok ngem dua wenno tallo ti agsisinnublat, ket adda sabali a mangipatarus. 28No awan ti makaipatarus, ti agsao iti sabali a pagsasao, agulimek laengen. Ti la koma bagina ken ti Dios ti kasaona. 29Dua wenno tallo a naikkan iti mensahe ti Dios ti agsao koma, ket utoben dagiti dadduma ti sawenda. 30Ngem no umawat iti paltiing ti Dios ti maysa nga agtugtugaw iti gimong, masapul nga agulimek ti madama nga agsarsarita. 31Mabalinyo ti agsasaruno a mangipakaammo iti mensahe ti Dios tapno masursuroan ken mapapigsa ti amin. 32Ti naikkan iti parabur a mangipakaammo iti mensahe adda kenkuana ti kinaparbeng, 33agsipud ta ti Dios saan a Dios ti riribuk no di ket panagtutunos. Kas maar-aramid kadagiti amin nga iglesia dagiti tattao ti Dios, 34agulimek koma dagiti babbai kadagiti panaggigimong iti iglesia. Saanda a mapalubosan nga agsao. Segun ti Linteg, saanda koma a mangipangulo. 35No adda kayatda nga ammoen, damagenda koma kadagiti assawada no addada iti balayda. Naalas nga agsao ti babai no adda iti paggigimongan. 36Dakayo kadi ti nagtaudan ti sao ti Dios? Dakayo kadi laeng ti dimmanonanna? 37No adda mangipagarup nga isu ket profeta ti Dios wenno addaan iti naespirituan a sagut, masapul a bigbigenna a ti bilin ti Apo ti isursuratko kadakayo. 38Ngem no dina bigbigen daytoy, diyo ikaskaso dayta a tao. 39Isut’ gapuna, kakabsatko, a tarigagayanyo koma a sipapasnek ti mangipakaammo iti mensahe ti Dios, ngem diyo lapdan ti panagsao iti sabali a pagsasao. 40Masapul a maaramid nga umno ken naurnos ti amin a banag.
Copyright
Learn More


text:
Grenada
Manipud iti Wikipedia, ti nawaya nga ensiklopedia
Katkategoria:
- Grenada
- Dagiti pagilian ti Karibe
- Dagiti estado a kameng ti Komunidad ti Karibe
- Dagiti batay-linteg a monarkia
- Dagiti pagilian ken teritorio nga agsasao ti Ingles
- Dagiti dati a kolonia ti Britaniko
- Dagiti dati a kolonia ti Pransia
- Dagiti pagilian nga isla
- Lesser Antilles
- Dagiti liberal a demokrasia
- Dagiti estado a kameng ti Mankomunidad ti Pagpagilian
- Dagiti estado ken teritorio a nabangon idi 1974
- Dagiti estado a kameng ti Nagkaykaysa a Pagpagilian


text:
Manoa
Ti Mānoa ket maysa a ginget ken arubayan ti Honolulu, Hawai'i, Estados Unidos, amangan maysa a kilometro ti daya ti puseg ti ili ti Honolulu ken kaguddua a kilometro ti Waikīkī. Awid ti Mānoa ti Universidad ti Hawaiʻi iti Mānoa, ti kangrunaan a campus ti Sistema iti Universidad ti Hawaiʻi. The University has several faculty and student residence areas in Mānoa.
Aggapu ti waig ti Mānoa idiay arisadsad iti Burayok iti Mānoa, lasatenna ti ginnget agingga sabatenna ti waig iti Palolo. Agsilpo dagitoy a waig a mapan iti Ala Wai Canal. Nairuam dagiti taga-Mānoa a malaylayus gapu ti masansan a pinagtutudo.
Ti kayatna sao-en ti Mānoa ket napuskol iti Pagsasao nga Hawai'i.
Referencia[urnosen | urnosen ti taudan]
Pukui, M. K., S. H. Elbert, and E. T. Mookini. The Pocket Hawaiian Dictionary with a Concise Hawaiian Grammar. University of Hawaii Press, Honolulu, HI, USA. 1975, p.104